
Asociația de Dezvoltare Intercomunitară de 
Transport Public Local Zarand

Str. Independenței, Nr. 2, Birou TPZ, Municipiul Brad, Județul Hunedoara

PROIECT

PLAN DE SELECȚIE – COMPONENTA INIȚIALĂ


pentru selecția a 3 (trei) administratori ai 
Societății Zarand Brad TPL S.R.L.









[bookmark: _Hlk180576636]
Procedura de selecție este dezvoltată în acord cu prevederile O.U.G. nr. 109/2011 privind guvernanța corporativă a întreprinderilor publice, modificată și completată de Legea nr. 187/2023, precum și ale H.G. nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice, Legea nr. 31/1990 și Actul Constitutiv al Societății Zarand Brad TPL S.R.L.

[bookmark: _Hlk180413854]Prin Hotărârea Adunării Generale a Asociaților Societății Zarand Brad TPL S.R.L. nr 2/2026 privind aprobarea declanșării Procedurii de selecție a administratorilor Societății Zarand Brad TPL S.R.L. și prin Hotărârea Adunării Generale a Asociaților Asociația de Dezvoltare Intercomunitară de Transport Public Local Zarand  nr. 6/2026 privind înființarea și constituirea Comisiei de Selecție și Nominalizare, în conformitate cu legislația  privind guvernanța corporativă, s-a aprobat ca selecţia să se efectueze de către o Comisie de Selecție și Nominalizare constituită conform prevederilor art. 4^9, alin. (3), ale cărei atribuții principale sunt prevăzute la art. 4^9, alin. (5) din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, comisie de selecție din care face parte un expert independent specializat în recrutarea resurselor umane. 
Procedura de selecție se efectuează cu scopul de a asigura transparentizarea și profesionalizarea Consiliilor de Administrație potrivit standardelor de guvernanță corporativă a întreprinderilor publice, astfel cum au fost dezvoltate în Principiile de guvernanță corporativă ale Organizației pentru Cooperare și Dezvoltare Economică. 
Planul de selecție este astfel întocmit încât Procedura de recrutare și selecție să se realizeze cu respectarea dreptului la libera competiție, echitate și egalitate de șanse, nediscriminare, transparență, tratament egal și asumarea răspunderii. 
 
1. [bookmark: _Hlk180413974]Părți responsabile în Procedura de selecție – Roluri și responsabilități
Prezenta secţiune defineşte principalele activităţi pe care părţile implicate în procesul de recrutare şi selecție trebuie să le îndeplinească în scopul unei bune gestionări a procesului de recrutare şi selecție.

0. [bookmark: _Hlk180413979]Adunarea Generală a Asociaților – îndeplineşte următoarele atribuţii principale în procesul selecție a administratorilor, dar fără a se limita la acestea şi în condiţiile legii:
-   decide asupra declanșării Procedurii de selecție;
- desemnează administratorii Societății, la propunerea Comisiei de selecție și nominalizare, care înaintează Autorității Publice Tutelare, în vederea formulării de propuneri pentru desemnarea în Adunarea Generală a Asociaților, o Listă scurtă pentru fiecare post de administrator al întreprinderii publice, pe baza criteriilor de selecție comunicate public, prin anunt, în ordinea clasamentului candidaților pentru postul respectiv;
-   încheie contractele de mandat cu administratorii întreprinderii publice, după caz;
  - exercită orice alte atribuţii statuate de dispoziţiile O.U.G. nr. 109/2011 cu modificările și completările ulterioare și de prevederile H.G. nr. 639/2023.

[bookmark: _Hlk180413990][bookmark: _Hlk179879987][bookmark: _Hlk180414023]1.2.	Autoritatea Publică Tutelară – îndeplineşte următoarele atribuţii principale în procesul de recrutare şi selecție a administratorilor, dar fără a se limita la acestea, cu respectarea temeiurilor legale în acest sens astfel:
- notifică AMEPIP cu privire la necesitatea declanșării Procedurii de selecție și numire a administratorilor și Directorilor, precum și a revocării acestora;
- organizează Procedura de selecție, selectarea și nominalizarea candidaților pentru funcțiile de administrator al întreprinderii publice; transmite rapoartele către AMEPIP în termen de 3 zile de la finalizarea Procedurii;
[bookmark: _Hlk180414001]- întocmeşte Scrisoarea de Aşteptări, prin compartimentul de guvernanţă corporativă și o publică pe pagina proprie de internet pentru a putea fi adusă la cunoştinţă candidaților la postul de administrator, precum și pe paginile de internet ale întreprinderii publice și AMEPIP;
- este consultată cu privire la Planul de selecție – Componenta iniţială;
[bookmark: _Hlk180414016]- formulează propuneri pentru desemnarea administratorilor Societății în Adunarea Generală a Asociaților, dintr-o Listă scurtă pentru fiecare post de administrator al întreprinderii publice, pe baza criteriilor de selecție, comunicate public, prin Anunț, în ordinea clasamentului candidaților pentru postul respectiv;
- negociază indicatorii-cheie de performanță ai administratorilor, transmite indicatorii-cheie către AMEPIP pentru avizare din punct de vedere al încadrării în nivelul minim și pentru aprobarea lor de către Adunarea Generală a Asociaților;
- încheie contractele de mandat cu administratorii întreprinderii publice, direct sau prin Adunarea Generală a Asociaților, după caz, și transmit aceste contracte către AMEPIP;
- publică Anunţul de selecție pe pagina proprie de internet și, prin grija Autorității Publice Tutelare, pe prima pagina de internet a Societății într-un loc vizibil la încărcarea paginii, precum și pe pagina de internet a AMEPIP, în cel puțin două publicații economice și/sau financiare de largă răspândire, precum și pe cel puțin o platformă sau un site de recrutare de resurse umane cu mare vizibilitate la nivel național, cu cel puțin 30 de zile înainte de data limită pentru depunerea candidaturilor menţionate în Anunţ;
- exercită orice alte atribuţii statuate de dispoziţiile O.U.G. nr. 109/2011 cu modificările și completările ulterioare, precum şi de prevederile H.G. nr. 639/2023.

0. [bookmark: _Hlk180414092]Comisia de selecție și nominalizare, înființată și constituită conform prevederilor Hotărârea Adunării Generale a Asociaților Asociația de Dezvoltare Intercomunitară de Transport Public Local Zarand  nr. 6 din 30.07.2026 membrii desemnați de către conducătorul Autorității Publice Tutelare și un expert independent, selectat prin procedura de achiziție publică, în conformitate cu dispozițiile Legii nr. 98/2016 privind achizițiile publice, cu modificările și completările ulterioare - îndeplineşte următoarele atribuţii principale în procesul de selecţie al administratorilor, dar fără a se limita la acestea şi în condiţiile legii:
	- elaborează Componenta integrală a Planului de selecție în consultare cu Comitetul de Nominalizare și Remunerare / structura de guvernanţă corporativă;
	- elaborează documentele necesare bunei desfășurari a Procedurii de selecție, fără a se limita doar la acestea, conform legii, în colaborare și consultare cu Comitetul de Nominalizare și Remunerare / compartimentul guvernanță corporativă;
	- stabilește conținutului dosarului în vederea depunerii candidaturii de către persoane fizice sau juridice, în funcție de etapele Procedurii de selecție;
	- verifică dosarele de candidatura depuse în raport cu minimul de criterii stabilite pentru selecție, în vederea alcătuirii Listei lungi de candidaturi; dosarele de candidatură incomplete vor fi respinse iar candidații respinși sunt informați în scris despre această decizie;
	- dacă informațiile din dosare nu sunt concludente în ceea ce privește întrunirea minimului de criterii stabilite pentru selecție de către candidați, comisia procedează la solicitarea de clarificări suplimentare, în scris;
	- analizează informațiile din dosarele de candidatură rămase pe Lista lungă și alocă punctajul conform grilei de evaluare pentru fiecare criteriu din cadrul matricei Profilului pentru fiecare Candidat;
	- efectuează analiza comparativă prin raportare la Profilul Administratorilor;
	- solicită candidaților din Lista lungă informații suplimentare față de cele din dosarul de candidatură atunci când consideră necesar, pentru acuratețea punctajului, și organizează interviurile directe cu candidații, conform Planului de selecție;
	- elaborează Lista scurtă a candidaților conform normelor metodologice aprobate prin H.G. nr. 639/2023 pentru aprobarea normelor metodologice de aplicare a O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare;
	- analizează Declaraţiile de intenţie și integrează rezultatele analizei în matricea Profilului de Candidat; 
	- după finalizarea interviurilor, întocmeşte raportul pentru numirile finale, care include clasificarea candidaților cu motivarea acesteia şi îl transmite conducătorului Autorităţii Publice Tutelare;
	- exercită orice alte atribuţii statuate de dispoziţiile O.U.G. nr. 109/2011 cu modificările și completările ulterioare și de prevederile H.G. nr. 639/2023.
	
0. Structura de guvernanţă corporativă - îndeplineşte următoarele atribuţii principale în procesul de selecție a administratorilor:
1. [bookmark: _Hlk180414418]elaborează Scrisoarea de Aşteptări în consultare cu compartimentele de specialitate din cadrul Autorităţii Publice Tutelare și cu organele de administrare şi conducere ale întreprinderilor publice și o publică pe pagina proprie de internet pentru a putea fi adusă la cunoştinţă candidaților la postul de administrator, precum și pe paginile de internet ale întreprinderii publice și AMEPIP;
1. elaborează Componenta iniţială a Planului de selecție, în colaborare cu Comitetul de Nominalizare și Remunerare pentru care se derulează prezenta Procedură;
1. întocmește raportul privind reînnoirea mandatului, pentru administratorii în funcție care au solicitat reînnoirea mandatului, pe baza a cel puțin 2 rapoarte de evaluare anuală a căror activitate a fost evaluată favorabil și a Declarației de intenție prin care aderă la Scrisoarea de Așteptări și la Profilul Administratorilor, documente ce fac parte din Planul de selecție. Raportul se prezintă conducătorului Autorității Publice Tutelare. Dacă raportul este aprobat, acesta se comunică AMEPIP;
1. acordă sprijin Comisiei de selecție şi nominalizare numită în cadrul Autorităţii Publice Tutelare, în vederea ducerii la îndeplinire a sarcinilor acesteia;
1. elaborează draftul contractului de mandat al administratorilor selectaţi;
1. propune Autorității Publice Tutelare obiectivele și indicatorii-cheie de performanță din categoriile de indicatori prevăzute în Anexele nr. 2a și 2b, aplicabili categoriei întreprinderii  publice, din Anexa nr. 2, la H.G. nr. 639/2023 - NORME METODOLOGICE din 27 iulie 2023 pentru stabilirea indicatorilor de performanță financiari și nefinanciari și a componentei variabilea remunerației membrilor Consiliilor de Administrație/Administratorilor/Supraveghere ale întreprinderilor publice, precum și a Directorilor, respectiv a membrilor Directoratului;
1. exercită orice alte atribuţii statuate de dispoziţiile O.U.G. nr. 109/2011 cu modificările și completările ulterioare și de prevederile H.G. nr. 639/2023.

	Comisia de Selecție și Nominalizare a candidaților pentru funcțiile de administratori este formată din:
1.MANEA Ioana - Președinte comisie (din partea Autorității Publice Tutelare - ADI); 
2. STÂNGA Elena  – membru titular; 
3. EXPERT INDEPENDENT, S.C. FOX MANAGEMENT CONSULTANTS S.R.L. reprezentată prin doamna Magdalena RADU, membru comisie.

Conform normelor de aplicare ale O.U.G. nr. 109/2011 cu modificările și completările ulterioare, din comisia de selecție și nominalizare face parte și este asistată în toate activitățile necesare Procedurii de selecție de un expert independent contractat de către Asociația de Dezvoltare Intercomunitară de Transport Public Local Zarand în calitatea sa de Autoritate Publică Tutelară a Societății Zarand Brad TPL S.R.L.

Expertul independent, desemnat ca urmare a desfășurarii procedurii de achiziție publică, este S.C. FOX MANAGEMENT CONSULTANTS S.R.L. reprezentată de către: Doamna Magdalena RADU – Telefon: 0722-246.356., E-mail: magdaradufox@gmail.com. 

1.    Metode de comunicare ce urmează a fi folosite
	Pentru relații suplimentare vă puteți adresa comisiei de selecție și nominalizare, respectiv expertului independent, prin datele de contact afișate mai sus, respectiv telefon: 0722-246.356., adresa de e-mail a Asociației de Dezvoltare Intercomunitară de Transport Public Local Zarand: aditplzarand@primariabrad.ro sau în scris, prin depunere la Registratura Asociației de Dezvoltare Intercomunitară de Transport Public Local Zarand, la adresa: Str. Independenței, Nr. 2, Birou TPZ,  Municipiul Brad, Județul Hunedoara.

1. Elemente de confidențialitate 
	Toate dosarele de candidatură ale aplicanților vor fi tratate în deplină confidențialitate, atât de către prestator – expertul independent, cât și de către beneficiar - Autoritatea Publică Tutelară. De asemenea, confidențialitatea datelor se referă și la a nu folosi în interes propriu aceste informații. 
	Informațiile privind identitatea candidaților vor fi tratate cu cel mai înalt grad de confidențialitate, iar accesul la aceste informații se limitează numai la acele persoane care sunt implicate în procesul decizional.

Lista elementelor confidențiale:
· Identitatea, datele personale și dosarele de candidatură ale aplicanților; 
· Informaţii referitoare la viaţa privată, profesională sau publică a aplicanților.

Lista elementelor ce pot fi făcute publice:
· Matricea Profilului Administratorilor;
· Profilul Candidatului ideal;
· Criterii de selecție și de evaluare;
· Grile de punctaj;
· Plan de interviu; 
· Modele de declarații;
· Scrisoarea de Aşteptări;
· Plan de selecție – Componenta integrală.

Lista elementelor accesibile doar Comisiei de Selecție și Nominalizareși expertului independent:
· Toate punctajele obținute în cursul evaluărilor / clarificărilor intermediare și integrate în matrice;
· Rezultatele interviurilor și elementele, amănuntele, exemplele și toate datele oferite de Candidați pe parcursul acestora, cu excepția datelor cu caracter confidențial;
· Lista lungă a candidaților calificați și Lista scurtă a Candidaților calificați pentru etapa a doua de selecție.

1. Etapele procesului de recrutare și selecție: 
	În cadrul etapelor descrise, punctul 17 este critic întrucât, dacă nu sunt atrase candidaturi care să îndeplinească minimul de cerințe, atunci Procedura trebuie să fie reluată fie de la punctul publicării anunțului de selecție, fie de la început, prin redefinirea Profilului Administratorilor, cu scopul de a lărgi baza de candidaturi. 
	Prezenta secțiune definește etapele procesului de recrutare și selecție, termene limită, documente necesare și părțile implicate:
	[bookmark: _Hlk199934049]Nr. crt.
	Etapa procedurii de selecție
	Actul juridic de realizare
	Termen limită

	1
	
Declanșarea Procedurii de selecție, prin emiterea Hotărârii Adunării Generale a Asociaților Societății Zarand Brad TPL S.R.L  
art. 3, alin. (1) lit. b) din  Anexa nr. 1 H.G. nr. 639/2023
	Hotărârea Adunării Generale a Asociaților Societății Zarand Brad TPL S.R.L  
 nr. 2/2026

	Cu minimum 6 luni înainte de expirarea mandatelor administratorilor în funcție

	2
	AGA societății  Zarand Brad TPL S.R.L.  comunică declanșarea Procedurii către     Asociația de Dezvoltare Intercomunitară de Transport Public Local Zarand
art. 3, alin. (2) lit. b) din  Anexa nr. 1 H.G. nr. 639/2023
	Comunicarea nr. 4/27.07.2026
	24/28.07.2026

	3
	Autoritatea Publică Tutelară Asociația de Dezvoltare Intercomunitară de Transport Public Local Zarand comunică declanșarea Procedurii către AMEPIP
art. 3, alin. (3) din  Anexa nr. 1 H.G. nr. 639/2023
	Adresă de comunicare nr.25.08.07.2026
	Autoritatea Publică Tutelară/Consiliul notifică AMEPIP, în termen de 2 zile lucrătoare de la data adoptării actelor administrative/hotărârilor Adunării Generale prevăzute la alin. (1), cu privire la declanșarea procedurilor de selecție.

	4
	Înființarea și constituirea Comisiei de Selecție și Nominalizare
art. 29, alin. (1) corob. cu art. 2 pct. 27 și cu art.  4^9, alin. (3) din  O.U.G. nr. 109/2011
	Propunere membrii Comisie de către Conducătorul APT 
Hotărâre AGA  Asociația de Dezvoltare Intercomunitară de Transport Public Local Zarand nr. 6/30.07.2026
	În termen de 3 zile de la primirea notificării

	5
	Selecția expertului independent de către  Autoritatea Publică  Tutelară Asociația de Dezvoltare Intercomunitară de Transport Public Local Zarand prin Compartimentul Achiziții, cu aplicarea prevederilor Legii nr. 98/2016
art. 6 din Anexa nr. 1 H.G. nr. 639/2023
	Contract  nr. 20/01.07.2026

Notă de comandă Expert independent  nr. ____/____


	Respectare Legea nr. 98/2016

	6

	Compartimentul Guvernanță Corporativă, în consultare cu organele de administrare și conducere ale Societății Zarand Brad TPL S.R.L.  elaborează Scrisoarea de Aşteptări, parte din Componenta inițială a Planului de selecție
art. 4, alin. (1) din  Anexa nr. 1b H.G. nr. 639/2023
	Scrisoarea de Aşteptări (proiect) 

	În 15 zile de la declanșarea Procedurii

	7
	Autoritatea Publică Tutelară  Asociația de Dezvoltare Intercomunitară de Transport Public Local Zarand  întocmește și publică proiectul Componentei inițiale a Planului de selecție
art. 5, alin. (1) și (3) din Anexa nr. 1 H.G. nr. 639/2023
	Proiectul Componentei inițiale a Planului de selecție 
	În 15 zile de la declanșarea Procedurii

	8
	Autoritatea Publică Tutelară Asociația de Dezvoltare Intercomunitară de Transport Public Local Zarand consultă asociații deținând, individual sau împreună, cel puțin 5% din capitalul social, pentru definitivarea Componentei inițiale și a Scrisorii de Așteptări
art. 5, alin. (3) și (4) din Anexa nr. 1 H.G. nr. 639/2023
art. 4, alin. (2) din  Anexa nr. 1b H.G. nr. 639/2023
	Formulare propuneri

	Maximum 5 zile de la publicare

	9
	Autoritatea Publică Tutelară Asociația de Dezvoltare Intercomunitară de Transport Public Local Zarand  publică propunerile primite cu privire la proiectul Componentei inițiale ce cuprinde și Scrisoarea de Aşteptări și motivează acceptarea sau respingerea lor 
art. 5, alin. (5) din Anexa nr. 1 H.G. nr. 639/2023
	Publicarea propunerilor și motivarea acceptării sau respingerii includerii acestora
Informare și publicare prin P.V. 
	Maximum 5 zile de la publicare

	10
	Asociația de Dezvoltare Intercomunitară de Transport Public Local Zarand aprobă prin act administrativ Componenta inițială a Planului de selecție și Scrisoarea de Aşteptări, parte din Componenta inițială, precum și finalizarea Componentei comisiei de selecție și nominalizare, urmare a finalizării Procedurii de selecție a expertului independent
art. 5, alin. (6) din Anexa nr. 1 H.G. nr. 639/2023
art. 4, alin (4) din Anexa nr. 1b H.G. nr. 639/2023
	Hotărârea  AGA  Asociația de Dezvoltare Intercomunitară de Transport Public Local Zarand nr. 7/12.08.2026 (aprobare Componentă Inițială) 
	

	
	
	Scrisoarea de Aşteptări este aprobată prin act administrativ al conducătorului Autorității Publice Tutelare, ca parte din Componenta inițială a Planului de selecție.
	

	11

	Autoritatea Publică Tutelară Asociația de Dezvoltare Intercomunitară de Transport Public Local Zarand  publică Scrisoarea de Aşteptări, odată cu Componenta inițială a Planului de selecție, pe paginile de internet ale   Asociația de Dezvoltare Intercomunitară de Transport Public Local Zarand, Societății   Zarand Brad TPL S.R.L. și AMEPIP
art. 5, alin. (1) din  Anexa nr. 1b H.G. nr. 639/2023
	Publicarea pe site-ul      Asociației de Dezvoltare Intercomunitară de Transport Public Local Zarand, al Societății  Zarand Brad TPL S.R.L.  și al AMEPIP. Transmitere către AMEPIP pentru publicarea pe pagina lor de internet.
	După aprobarea Componentei inițiale 


	12
	Autoritatea Publică Tutelară Asociația de Dezvoltare Intercomunitară de Transport Public Local Zarand  prin Compartimentul de guvernanță corporativă, elaborează proiectul Profilului  Administratorilor, publică proiectul Profilului  Administratorilor  pe paginile de internet Asociația de Dezvoltare Intercomunitară de Transport Public Local Zarand și ale Societății Zarand Brad TPL S.R.L. și îl transmite către AMEPIP, stabilind termenul-limită pentru formularea de propuneri
art. 12, alin. (2) din  Anexa nr.1 H.G. nr. 639/2023
	Proiectul Profilului Administratorilor
	5 zile de la data aprobării Componentei inițiale a Planului de selecție


	13
	Consultarea asociaților deținând, individual sau împreună, cel puțin 5% din  capitalul social, cu privire la proiectul Profilului Administratorilor
art. 12, alin. (2) din Anexa nr. 1 H.G. nr. 639/2023
	Propunerile formulate de asociații interesați

	În termenul stabilit de APT Asociația de Dezvoltare Intercomunitară de Transport Public Local Zarand

	14
	Comisia de selecție elaborează Componenta integrală a Planului de selecție, incluzând Profilul Administratorilor, Profilul Candidatului, Planul de interviu, termenele aferente etapelor cuprinse între data declanşării Procedurii de selecție şi data prezentării raportului final, precum şi Componenta iniţială a Planului de selecție
Art.1-pct.5, art. 10, alin.  alin. (1), (2) și (5), art. 12, alin. (3) și art. 14 și urm. din Anexa nr. 1 H.G. nr. 639/2023
	Expertul independent întocmește Raportul inițial ce este comunicat pentru analiză odată cu prezentarea Planului de selecție Componenta integrală
	În termen de 7 zile de la transmiterea notei de comandă 

	
	
	Proiectul Componentei integrale, publicat pe pagina de internet a      Asociația de Dezvoltare Intercomunitară de Transport Public Local Zarand și a Societății  Zarand Brad TPL S.R.L.
	Publicarea proiectului în termen de 10 zile de la finalizarea componenței comisiei de selecție și nominalizare înființată și constituită 

	15
	Asociații deținând, individual sau împreună, cel puțin 5% din capitalul social pot formula propuneri cu privire la proiectul Componentei integrale
art. 10, alin. (3) din  Anexa nr. 1 H.G. nr. 639/2023
	Formulare propuneri 
	În termen de 5 zile de la publicarea proiectului Componentei integrale

	16
	Autoritatea Publică Tutelară Asociația de Dezvoltare Intercomunitară de Transport Public Local Zarand aprobă Componenta integrală, împreună cu/incluzând Profilul Administratorilor și Profilul Candidatului
art. 10, alin. (4) din  Anexa nr. 1 H.G. nr. 639/2023
	
Hotărârea AGA Asociația de Dezvoltare Intercomunitară de Transport Public Local Zarand
nr. 7/2026
 
	Componenta integrală a planului de selecție se aprobă prin act administrativ al Autorității Publice Tutelare, respectiv prin hotărâre a Adunării Generale a Acționarilor/Asociaților, după caz.

	17
	Comisia de selecție elaborează Anunțul de selecție
art. 19, alin. (3) din  Anexa nr. 1 H.G. nr. 639/2023
art. 29, alin. (4) și alin. (5) din O.U.G. nr. 109/2011
	Anunțul de selecție publicat:
	Cu cel puțin 30 de zile înainte de data-limită pentru depunerea candidaturilor 



	
	
	1. prin grija Autorității Publice Tutelare, pe pagina de internet a acesteia
	

	
	
	1. prin grija președintelui C.A.:
• pe prima pagină de internet a Societății într-un loc vizibil la încărcarea  paginii,
•  pe pagina de internet a AMEPIP,
• în cel puțin 2 publicații economice și/sau financiare de largă răspândire, 
• pe cel puțin o platformă sau un site de recrutare de resurse umane cu mare vizibilitate la nivel național
	

	18
	Depunerea candidaturilor
art. 20, alin. (1) din  Anexa nr. 1 H.G. nr. 639/2023
	Dosarele candidaților
	Până la data-limită specificată în anunțul de selecție
În termen de 30 de zile de la publicarea anunțului 

	19
	Întocmirea Listei lungi a candidaților (dosarele complete depuse în termen) 
art. 20, alin. (4) din  Anexa nr. 1 H.G. nr. 639/2023
Trimiterea dosarelor de candidatură către AMEPIP, în vederea obținerii avizului conform 
art. 4 ind. 5 din O.U.G. nr. 109/2011 
	Lista lungă – caracter confidențial
Comisia de selecție
	La finalizarea perioadei de depunere a dosarelor (2 zile lucrătoare de la primirea dosarelor)

	20
	Comisia de selecție îi informează, în scris, pe candidații neînscriși pe Lista lungă
art. 20, alin. (3) din  Anexa nr. 1 H.G. nr. 639/2023
	Informarea scrisă, comunicată
	În maximum 5 zile lucrătoare de la data adoptării deciziei de respingere 

	21
	Candidații nemulțumiți au dreptul să conteste rezultatul 
art. 29, alin. (6) din O.U.G. nr. 109/2011
	Contestația Candidatului nemulțumit
	2 zile lucrătoare de la comunicarea rezultatului obținut

	
	
	Soluționarea contestației de către Comisie de selecție, prin decizie
	2 zile lucrătoare de la înregistrarea contestației

	
	
	Contestarea deciziei Comisiei de selecție de soluționare la instanța de contencios administrativ
	15 zile de la comunicarea deciziei

	22
	Comisia de selecție și nominalizare evaluează / verifică dosarele candidaților rămase în Lista lungă, stabilește punctajul și întocmește Lista scurtă 
art. 21 și art. 22, alin. (1) din Anexa nr. 1 H.G. nr. 639/2023
	Lista scurtă 
	La finalizarea evaluării dosarelor



	23
	Raport de activitate și comunicarea acestuia comisiei de selecție
	Expert independent
	

	24
	Comisia de selecție și nominalizare informează candidații respinși din Lista Lungă, prin mijloace electronice
art. 21, alin. (7) din Anexa nr. 1 H.G. nr. 639/2023
	Informarea electronică
	La finalizarea evaluării dosarelor


	25
	Candidații nemulțumiți pot contesta rezultatul obținut
art. 29, alin. (6) din O.U.G. nr. 109/2011
	Contestația Candidatului nemulțumit
	2 zile lucrătoare de la comunicarea rezultatului obținut


	
	
	Soluționarea contestației de către Comisia de selecție, prin hotărâre
	2 zile lucrătoare de la înregistrarea contestației

	
	
	Contestarea hotărârii Comisiei de selecție de soluționare la instanța de contencios administrativ
	15 zile de la comunicarea hotărârii 

	26
	Candidații din Lista scurtă depun Declarațiile de intenție
art. 22, alin. (2) și (3) din Anexa nr. 1 H.G. nr. 639/2023
	Declarațiile de intenție depuse
	În termen de 15 zile de la data informării


	27
	Comisia de selecție și nominalizare analizează Declarațiile de intenție și integrarea rezultatelor în Matricea Profilului de Candidat
	Formular de analiză a declarației de intenție plus Matricea Profilului de Candidat 

	La termenele stabilite de către Comisia de selecție și nominalizare 


	28
	Comisia de selecție și nominalizare organizează interviurile candidaților din  Lista scurtă 
art. 22, alin. (4) și (5) din Anexa nr. 1 H.G. nr. 639/2023
	Planul de interviu
	La termenele stabilite de către Comisia de selecție și nominalizare

	29
	Comisia de selecție și nominalizare întocmește clasamentul candidaților din  Lista scurtă și raportul final al Procedurii, reprezentând finalizarea Procedurii de selecție
art. 22, alin. (7) și (8) din  Anexa nr. 1 H.G. nr. 639/2023
	Raportul final
	La termenele stabilite


	30
	Comisia de selecție și nominalizare comunică raportul final conducătorului Autoritătii Publice Tutelare
art. 22, alin. (8) lit. c) din  Anexa nr. 1 H.G. nr. 639/2023
art. 22, alin. (12) din  Anexa nr. 1 H.G. nr. 639/2023 corob. cu Legea nr. 31/1990
	Comunicarea Raportului final, pentru analiză și aprobare, pentru propunerea de administratori și mandatarea AGA a Societății Zarand Brad TPL S.R.L. să numească administratorii

	(8) Raportul final prevăzut la  alin. (7) lit. c) se transmite: a) către AMEPIP, în condițiile prevăzute la art. 4^4 alin. (5) lit. c) pct. (vii) din Ordonanța de Urgență a Guvernului nr. 109/2011, și ulterior: b) conducătorului Autorității Publice Tutelare, în vederea luării deciziei de numire, pentru regiile autonome; c) conducătorului Autorității Publice Tutelare, în vederea mandatării reprezentanților statului în Adunarea Generală a Acționarilor/Asociaților, pentru propunerea de membri în Consiliu, în cazul Societăților.

	31
	Autoritatea Publică Tutelară comunică raportul final către AMEPIP
art. 4^4, alin. (5) lit. c) pct. (vii) din  O.U.G. nr. 109/2011
	Comunicarea raportului
	În 3 zile lucrătoare de la  de la data întocmirii raportului.

	32
	Publicarea raportului final
art. 22, alin. (8) din  Anexa nr. 1 H.G. nr. 639/2023
	Postarea raportului final, cu aplicarea regulilor de GDPR, pe site-ul Autorității Publice Tutelare, al Societății Zarand Brad TPL S.R.L. și AMEPIP
	

	34
	Convocarea AGA 
art. 22, alin. (12) din  Anexa nr. 1 H.G. nr. 639/2023 corob. cu Legea nr. 31/1990
	Convocare AGA a Societății Zarand Brad TPL S.R.L.
	În termen de maximum 5 zile lucrătoare de la comunicarea raportului final

	35
	Hotărâre AGA a Societății Zarand Brad TPL S.R.L. de numire a administratorilor
	Hotărârea AGA de numire
	În termen de maximum 5 zile lucrătoare de la comunicarea raportului final

	36
	Încheierea Contractelor de mandat cu administratorii numiți
	Contracte de mandat
	În termen de cel mult 150 de zile de la data declanșării Procedurii de selecție 



1. Riscurile identificate:

În procesul de selecție și nominalizare se pot identifica câteva riscuri reale, potențial să apară datorită cerințelor contextuale al ansamblului de condiții și circumstanțe specifice care trebuie luate în considerare. Aceste cerințe contextuale sunt determinate de particularitățile organizației și de mediul în care acestea operează, de starea economică, financiară, contextul legislativ, poziția strategică în care se află întreprinderea la momentul declanșării procedurii de selecție. Pe baza acestor factori s-au identificat câteva riscuri potențiale:
	Risc identificat
	Impact
	Probabilitate apariție
	Observații

	Schimbare legislativă
	mare
	mare
	Cadru legislativ a fost completat cu norme noi (H.G. nr. 639/2023); aplicarea acestor norme implică un risc potențial fiind între primele unități care implementează noua legislație.

	Norme în curs de elaborare/legiferare
	mare
	mare
	Acte legislative în curs de elaborare și care vor apărea pe parcursul derulării procedurii (ex: regulamentul de funcționare al comisiei de  selecție și nominalizare, aflat în fază de proiect)

	Criză de timp
	moderat
	mare
	Pot apărea decalaje din  cauza întârzierilor în finalizarea unei/unor etape; aceste decalaje pot conduce le nerespectare/neîncadrarea în termenele stabilite de legiuitor pentru o parte din  etape, precum și pentru termenul legal maxim de 150 de zile de finalizare a procedurii de la data declanșării acestuia

	Număr mic de candidați care aplică
	moderat
	medie
	Explicația pentru identificarea acestui risc este specificul întreprinderii, amplitudinea acestuia și experiența solicitată prin noile reglementări.

	Abandon al procesului din  partea candidaților aleși în final
	mare
	medie
	

	Riscuri ce se circumscriu cazului de forță majoră
	mic
	mic
	


SCRISOARE DE AŞTEPTĂRI
necesară selecției și evaluării membrilor Consiliului de Administrație la Societatea Zarand Brad TPL S.R.L., pentru perioada 2026-2030



CUPRINS


I. PREAMBUL
II. Informații privind societatea Mențiunea privind încadrarea întreprinderii publice în categoria serviciilor publice
III. Cadrul strategic și politicile publice relevante pentru dezvoltarea serviciului public de transport
IV. Viziunea generală a autorității publice tutelare și a asociaților, misiunea și obiectivele Societății Zarand Brad TPL S.R.L.

V. Clarificarea obiectului obligației de serviciu public și angajamentul autorității publice tutelare vizavi de modalitatea de asigurare a compensațiilor corespunzătoare sau de plată a obligației

VI. Așteptările asociaților/autorității publice tutelare
1. Așteptări în ceea ce privește politica de dividende/vărsăminte din profitul net
2. Așteptări în ceea ce privește politica de investiții aplicabilă Societății Zarand Brad TPL S.R.L.
3. Așteptările autorității publice tutelare cu privire la comunicarea cu organele de administrare și conducere ale societății
4. Așteptările autorității publice tutelare cu privire la calitatea și siguranța serviciului public de transport efectuat de Societatea Zarand Brad TPL S.R.L.
5. Așteptările în domeniul eticii, integrității și guvernanței corporative
6. Așteptările autorității publice tutelare și ale asociaților cu privire la cheltuielile de capital și reducerea cheltuielilor
VII. Evaluarea mediului de afaceri în care operează Societatea Zarand Brad TPL S.R.L., a riscurilor la care este supusă și a acțiunilor întreprinse pentru diminuarea acestora și atingerea obiectivelor
1. Contextul și mediul de afaceri. Riscuri
2. Riscuri majore
3. Măsuri de diminuare a riscurilor
4. Recomandări și acțiuni viitoare

VIII. Indicatori de performanță financiari și nefinanciari

IX. Dispoziții finale

I. PREAMBUL
Unitățile administrativ-teritoriale își pot îmbunătăți considerabil rolul de asociați printr-o politică rațională, prudentă și orientată către rezultate în administrarea participațiilor în economie și, în mod special, prin implementarea unui cadru adecvat de guvernanță corporativă. Managementul profesionist al întreprinderilor publice, inclusiv al celor care desfășoară activități în domenii de interes strategic, precum serviciile publice de transport, prin aplicarea legislației în vigoare în materia guvernanței corporative și a celor mai bune practici în domeniu, reprezintă un obiectiv fundamental al autorității publice tutelare.
Eficiența unui operator economic depinde în mod determinant de performanța managementului, de implementarea corectă a mecanismelor de bună guvernare și de capacitatea de a asigura echilibrul între sustenabilitatea financiară și îndeplinirea obligațiilor de serviciu public.
Necesitatea implementării principiilor guvernanței corporative în cadrul întreprinderilor publice are la bază rațiuni economice și sociale, având în vedere că acestea reprezintă un segment important al economiei și un instrument esențial pentru asigurarea serviciilor publice de interes general. Funcționalitatea, solvabilitatea și performanța acestor societăți influențează în mod direct dezvoltarea economică locală, calitatea vieții comunităților și stabilitatea financiară a autorităților publice implicate.
Asociația de Dezvoltare Intercomunitară de Transport Public Local Zarand, cu sediul în Brad, Str. Independenței, Nr. 2, birou TPZ, județul Hunedoara, având CIF 48821027/21.09.2023, în calitate de Autoritate Publică Tutelară pentru Societatea Zarand Brad TPL S.R.L., cu sediul în Municipiul Brad , Str. Horea nr. 44, județul Hunedoara, având CUI 52290217, a elaborat prezenta Scrisoare de așteptări care stabilește așteptările privind performanțele Societății Zarand Brad TPL S.R.L. și ale organelor de administrare și conducere ale acesteia pentru perioada 2026–2030.
Aceste așteptări trebuie analizate în contextul în care Autoritatea Publică Tutelară urmărește consolidarea instituțională și operațională a societății, aflată într-o etapă de dezvoltare inițială, precum și îmbunătățirea continuă a performanței și guvernanței întreprinderilor publice din portofoliul său.
Scrisoarea de așteptări face parte din componenta inițială a planului de selecție și stabilește așteptările asociaților/asociaților privind performanțele societății și ale organelor de administrare și conducere ale acesteia pentru o perioadă de 4 (patru) ani, respectiv 2026–2030.
Scrisoarea de așteptări va fi adusă la cunoștință prin publicarea pe pagina de internet a autorității publice tutelare, a întreprinderii publice și a Agenției pentru Monitorizarea și Evaluarea Performanțelor Întreprinderilor Publice (AMEPIP), odată cu componenta inițială a planului de selecție.
Prezentul document a fost elaborat în temeiul prevederilor Ordonanței de Urgență a Guvernului nr. 109/2011 privind guvernanța corporativă a întreprinderilor publice, republicată, cu modificările și completările ulterioare, precum și ale Anexei nr. 1b la Hotărârea Guvernului nr. 639/2023 pentru aprobarea normelor metodologice de aplicare a O.U.G. nr. 109/2011 și reprezintă dezideratele Autorității Publice Tutelare privind evoluția Societății Zarand Brad TPL S.R.L. în perioada 2026–2030.
Potrivit dispozițiilor art. 2 pct. 12 din O.U.G. nr. 109/2011, termenul „scrisoare de așteptări” are semnificația de document de lucru prin care autoritatea publică tutelară, în consultare cu asociații reprezentând, individual sau împreună, minimum 5% din capitalul social al întreprinderii publice, stabilește performanțele așteptate de la organele de administrare și

conducere ale întreprinderii publice, precum și politica autorității publice tutelare privind întreprinderile publice care au obligații specifice legate de asigurarea serviciului public, pentru o perioadă de cel puțin 4 ani.
Potrivit art. 2 pct. 14 din O.U.G. nr. 109/2011, pe baza elementelor din scrisoarea de așteptări și a informațiilor publice legate de activitatea întreprinderii publice, candidații pentru postul de administrator și pentru postul de director, selectați și înscriși în lista scurtă, își prezintă viziunea sau programul privind dezvoltarea întreprinderii publice.
Potrivit art. 2 pct. 15 din O.U.G. nr. 109/2011, scrisoarea de așteptări stă la baza întocmirii planului de administrare, ca instrument de lucru al administratorilor și al directorilor, concretizat într-un document ce stabilește direcția de evoluție și modalitatea de administrare și conducere a întreprinderii publice pe perioada mandatului, structurat pe două componente: componenta de administrare și componenta de management.
Potrivit art. 29 alin. (3) din O.U.G. nr. 109/2011, scrisoarea de așteptări conține cerințe care stau la baza stabilirii criteriilor de selecție a administratorilor, criterii ce trebuie să țină cont de specificul și complexitatea activității societății.
În conformitate cu art. 51 alin. (1) lit. i) din O.U.G. nr. 109/2011, scrisoarea de așteptări se publică, prin grija președintelui consiliului de administrație pe pagina proprie de internet, pentru asigurarea accesului asociaților și al publicului la informații.
Potrivit art. 1 din Anexa nr. 1b la H.G. nr. 639/2023, pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice:
(1) Scrisoarea de așteptări face parte din setul de documente obligatorii cu care începe procesul de selecție a membrilor consiliului pentru întreprinderile publice și este parte din componenta inițială a planului de selecție.
(2) Scrisoarea de așteptări stabilește performanțele așteptate de la organele de administrare și conducere, precum și politica autorității publice tutelare privind întreprinderile publice care au obligații specifice legate de asigurarea serviciului public.
(3) Scrisoarea de așteptări cuprinde obiectivele întreprinderii publice, care stau la baza stabilirii criteriilor specifice de selecție a candidaților aflați pe lista scurtă.
Potrivit prevederilor art. 2 din Anexa nr. 1b la Hotărârea Guvernului nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice:
(1) „Scrisoarea de așteptări este fundamentată pe baza strategiei guvernamentale în sectorul în care acționează întreprinderea publică, precum și a politicilor fiscal-bugetare.”
(2) „Scrisoarea de așteptări conține o sinteză a obiectivelor financiare și nefinanciare ale societății, stabilite de către autoritatea publică tutelară, în consultare cu asociații, după caz, reprezentând individual sau împreună minimum 5% din capitalul social al întreprinderii publice.”
(3) „Scrisoarea de așteptări descrie rezultatele generale preconizate, cu indicarea unor valori orientative, care sunt recomandate organelor de administrare și conducere ale întreprinderii publice, și recomandă o serie de indicatori de performanță pentru întreprinderea publică.”   
	Potrivit prevederilor art. 3 alin. (1) din aceeași anexă, „Scrisoarea de așteptări acoperă o perioadă de cel puțin 4 ani.”
În acest context, Asociația de Dezvoltare Intercomunitară de Transport Public Local Zarand, în calitate de Autoritate Publică Tutelară, a elaborat prezenta Scrisoarea

de așteptări pentru Societatea Zarand Brad TPL S.R.L., în conformitate cu cadrul legal aplicabil.
Prezentul document:
· face parte din setul documentelor obligatorii cu care începe procesul de selecție a membrilor Consiliului de Administrație ai Societății Zarand Brad TPL S.R.L. și constituie componentă a planului inițial de selecție;
· stabilește performanțele așteptate de la organele de administrare și conducere, precum și politica Autorității Publice Tutelare privind prestarea serviciului public de transport local de călători pe raza administrativ teritorială a Municipiului Brad și a Comunei Crișcior;
· cuprinde obiectivele societății, care stau la baza definirii criteriilor specifice de selecție a candidaților înscriși pe lista scurtă;
· este fundamentat pe baza strategiilor locale și regionale în domeniul mobilității și transportului public, inclusiv a documentelor programatice relevante pentru Municipiul Brad si Comuna Crișcior, precum și a politicilor fiscal-bugetare aplicabile;
· conține o sinteză a obiectivelor financiare și nefinanciare stabilite de Autoritatea Publică Tutelară, în consultare cu asociații, după caz;
· descrie rezultatele generale preconizate, indicând valori orientative și recomandând indicatori de performanță relevanți pentru activitatea societății;
· acoperă perioada 2026–2030, în conformitate cu dispozițiile legale incidente.

În conformitate cu dispozițiile Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, procesul de constituire și selecție a Consiliului de Administrație al Societății Zarand Brad TPL S.R.L. se va realiza cu respectarea următoarelor cerințe minime legale obligatorii:

· Potrivit art. 28 alin. (2) din O.U.G. nr. 109/2011, consiliul de administrație este format din 5–7 membri în cazul întreprinderilor publice care, în ultimul exercițiu financiar, au înregistrat o cifră de afaceri superioară echivalentului în lei al sumei de 7.300.000 euro și au cel puțin 50 de angajați.
· Conform art. 28 alin. (3), fiecare membru al consiliului de administrație trebuie să dețină studii superioare finalizate cel puțin cu diplomă de licență și o experiență profesională de minimum 7 ani în domeniul științelor inginerești, economice, sociale, juridice sau în domeniul de activitate al întreprinderii publice.
· În temeiul art. 28 alin. (5), în cazul consiliilor de administrație ale societăților administrate în sistem unitar sau dualist, numărul membrilor proveniți din rândul funcționarilor publici ori al personalului autorității publice tutelare sau al altor instituții

ori autorități publice este limitat. Astfel, în cazul unui consiliu format din mai mult de 5 membri, cel mult doi pot avea această calitate; în cazul unui consiliu cu 5 membri, este permis un singur astfel de membru.
· Potrivit art. 28 alin. (6), majoritatea membrilor consiliului de administrație trebuie să fie administratori neexecutivi și independenți, în sensul art. 138² din Legea nr. 31/1990 privind societățile. Funcționarii publici, înalții funcționari publici și personalul din cadrul autorității publice tutelare sau al altor instituții publice nu pot fi considerați independenți.
· Selecția membrilor consiliului de administrație se realizează cu respectarea principiilor prevăzute de Legea nr. 202/2002 privind egalitatea de șanse și de tratament între femei și bărbați. În măsura în care nu este afectat clasamentul stabilit potrivit art. 29 alin. (1) din
O.U.G. nr. 109/2011, cel puțin o treime din totalul administratorilor trebuie să aparțină
genului subreprezentat, conform art. 28 alin. (7).
· Conform art. 28 alin. (8), durata mandatului administratorilor este stabilită prin actul constitutiv și nu poate depăși 4 ani. Mandatul poate fi reînnoit o singură dată, în urma unui proces de evaluare realizat în condițiile legii. În situația încetării mandatului unui administrator înainte de termen, mandatul persoanei desemnate în locul acestuia coincide
cu durata rămasă din mandatul inițial.
· În temeiul art. 33, o persoană fizică poate exercita concomitent cel mult două mandate de membru al consiliului de administrație și/sau de membru al consiliului de supraveghere în întreprinderi publice cu sediul în România. Această limitare se aplică inclusiv persoanei fizice reprezentant al unei persoane juridice administrator, precum și persoanei juridice
numite administrator. Autoritatea publică tutelară poate stabili restricții suplimentare, limitând exercitarea la un singur mandat pe durata desemnării.
· În conformitate cu art. 34 alin. (1), în cadrul consiliului de administrație se constituie comitetul de nominalizare și remunerare, comitetul de gestionare a riscurilor și comitetul de audit. În cazul consiliilor formate din 3 membri, atribuțiile comitetului de gestionare a riscurilor pot fi delegate comitetului de audit, cu informarea autorității publice tutelare.
Actul constitutiv poate prevedea și constituirea altor comitete consultative.
· Potrivit art. 34 alin. (3), comitetul de audit îndeplinește atribuțiile prevăzute la art. 65 din Legea nr. 162/2017 privind auditul statutar.
· Conform art. 34 alin. (4¹), în cazul întreprinderilor publice administrate în sistem unitar, comitetul de audit este format din administratori neexecutivi, majoritatea acestora fiind independenți. Cel puțin un membru trebuie să fie calificat ca auditor financiar, potrivit unui document emis de autoritatea competentă din România sau dintr-un alt stat membru al Uniunii Europene, AELS, Elveția ori Regatul Unit. Prin excepție, poate face parte din

comitet și o persoană care deține o experiență de minimum 3 ani în audit statutar, dobândită în condițiile prevăzute de lege și dovedită prin documente justificative.

Selecția membrilor Consiliului de Administrație ai Societății Zarand Brad TPL S.R.L. se realizează în conformitate cu prevederile Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și cu normele metodologice de aplicare aprobate prin Hotărârea Guvernului nr. 639/2023 pentru aprobarea normelor metodologice de aplicare a OUG nr. 109/2011 privind guvernanţa corporativă a întreprinderilor publice.

În cadrul Consiliului de Administrație se constituie următoarele comitete obligatorii:
· Comitetul de nominalizare și remunerare;
· Comitetul de gestionare a riscurilor;
· Comitetul de audit.

Prin actul constitutiv se poate prevedea și constituirea altor comitete consultative, în funcție de necesitățile societății.

Comitetele sunt formate din administratori neexecutivi, iar președintele fiecărui comitet trebuie să aibă statut de administrator independent.

Comitetul de nominalizare și remunerare are, în principal, următoarele atribuții:
· organizarea programelor de instruire și perfecționare pentru membrii Consiliului de Administrație;
· formularea de propuneri privind desemnarea directorilor societății;
· elaborarea propunerilor de remunerare a administratorilor și directorilor, cu respectarea politicii de remunerare aplicabile;
· sprijinirea Consiliului de Administrație în procesul de evaluare a propriei performanțe și a performanței conducerii executive.
Comitetul de gestionare a riscurilor are ca atribuții principale:
· asigurarea corelării activităților de control cu riscurile generate de procesele și activitățile societății;
· identificarea, analizarea, evaluarea, monitorizarea și raportarea riscurilor, precum și formularea de propuneri privind măsurile de diminuare sau prevenire a acestora;
· monitorizarea solvabilității societății și formularea de informări sau propuneri către Consiliul de Administrație.
Comitetul de audit îndeplinește atribuțiile prevăzute de art. 65 din Legea nr. 162/2017 privind auditul statutar, cu modificările ulterioare. Acesta este constituit din administratori neexecutivi, majoritatea fiind independenți. Cel puțin un membru trebuie să dețină calificarea de auditor

financiar conform unui document emis de către autoritatea competentă din România, din alt stat membru, dintr-un stat membru al Asociației Europene a Liberului Schimb, din Elveția sau din Regatul Unit al Marii Britanii și Irlandei de Nord, în condițiile legii. Prin excepție, poate face parte din comitet o persoană care deține experiență de minimum 3 ani în audit statutar, dobândită în condițiile prevăzute de lege și dovedită prin documente justificative.

Societatea stabilește, prin actul constitutiv sau prin Regulamentul de organizare și funcționare al Consiliului de Administrație, modul de funcționare și procedura de adoptare a deciziilor în cadrul comitetelor consultative.

Administratorii exercită toate atribuțiile necesare conducerii și administrării societății, în limitele stabilite prin obiectul de activitate și prin competențele expres prevăzute de lege în sarcina Consiliului de Administrație.

Responsabilitățile administratorilor sunt stabilite prin Contractul de mandat, încheiat în condițiile O.U.G. nr. 109/2011 și ale H.G. nr. 639/2023.

Consiliul de Administrație deleagă conducerea societății unuia sau mai multor directori, desemnând dintre aceștia un Director General.

Directorii pot fi selectați din afara Consiliului de Administrație sau dintre administratori, care devin astfel administratori executivi, cu respectarea procedurii de selecție prevăzute de art. 35 alin. (4)–(7) din O.U.G. nr. 109/2011.

Directorul financiar al societății este selectat potrivit acelorași dispoziții legale, indiferent dacă îi sunt sau nu delegate atribuții de conducere.

Numirea directorilor se realizează de către Consiliul de Administrație, pe baza listei scurte întocmite de Comitetul de nominalizare și remunerare. Lista directorilor și curriculum vitae ale acestora se publică pe pagina de internet a societății, pe întreaga durată a mandatului.

În activitatea sa, pe durata mandatului, Directorul General poate fi asistat de experți, consilieri sau personal de specialitate, încadrați, în condițiile legii, în baza unui contract de muncă pe durată determinată. Prin derogare de la prevederile art.84 alin. (1) din Legea nr. 53/2003 – Codul muncii, republicată, cu modificările și completările ulterioare, în toate situațiile de la alin.
(12) și (13), durata contractelor individuale de muncă pe durată determinată ale experților, consilierilor sau personalului de specialitate va putea fi egală cu întreaga durată a mandatului directorului general.

Responsabilitățile Directorului General sunt stabilite prin Contractul de mandat încheiat cu societatea, reprezentată prin președintele Consiliului de Administrație, în conformitate cu cadrul legal aplicabil.

Planul de administrare va reflecta viziunea managerială a administratorilor și a directorilor asupra direcțiilor de dezvoltare ale Societății Zarand Brad TPL S.R.L., fiind fundamentat pe consolidarea capacității instituționale și operaționale, pe continuarea proceselor de modernizare și eficientizare a activității, precum și pe alinierea la obiectivele de mobilitate urbană durabilă stabilite prin documentele strategice relevante la nivel local și regional.
În acest sens, Planul de administrare va urmări dezvoltarea unui serviciu public de transport sigur, accesibil, eficient și prietenos cu mediul, creșterea atractivității transportului public în raport cu transportul individual, optimizarea utilizării resurselor financiare și tehnologice, precum și integrarea soluțiilor inovatoare care contribuie la reducerea impactului asupra mediului și la îmbunătățirea calității vieții în zona UAT Brad si Crișcior.
Potrivit actului constitutiv, organele de conducere sunt:
· Adunarea Generală a Asociaților
· Consiliul de Administrație
· și Directorii societății.

Planul de administrare reprezintă instrumentul strategic de lucru al administratorilor și directorilor, prin care se stabilesc direcția de dezvoltare și modalitatea de administrare a societății pe durata mandatului.

Acesta este structurat în două componente:
· Componenta de administrare - elaborată de Consiliul de Administrație;
· Componenta de management - elaborată de directori.

Planul de administrare este corelat cu prezenta Scrisoare de așteptări și stabilește misiunea, obiectivele, acțiunile, resursele și indicatorii de performanță financiari și nefinanciari pentru perioada 2026–2030.

Prin cele două componente, Planul de administrare va reflecta politica generală a Consiliului de Administrație și a conducerii executive, orientată spre:
· consolidarea poziției societății ca operator de transport public zonal în Țara Zarandui;
· dezvoltarea și modernizarea serviciului public de transport;
· creșterea calității serviciilor oferite utilizatorilor;
· asigurarea stabilității organizaționale și financiare;
· alinierea la standardele și practicile europene în domeniul mobilității durabile.

Direcțiile de dezvoltare vor avea la bază principiile guvernanței corporative, promovând o conduită responsabilă, profesionistă și etică în raport cu utilizatorii serviciului public, autoritățile locale, instituțiile de reglementare, organismele de control, angajații și partenerii contractuali.

Administratorii și directorii vor depune toate diligențele necesare pentru ca, pe durata mandatului, societatea să fie percepută ca o organizație profesionistă, competitivă și aliniată standardelor de calitate și performanță specifice Uniunii Europene.

II. Informații privind societatea 
Mențiunea privind încadrarea întreprinderii publice în categoria serviciilor publice 

Societatea Zarand Brad TPL S.R.L. este o persoană juridică română organizată și funcționând potrivit legislației în vigoare aplicabile societăților comerciale și întreprinderilor publice, respectiv Ordonanței de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și Legii nr. 31/1990 privind societățile, republicată, cu modificările și completările ulterioare, în vederea realizării obiectului principal de activitate și a îndeplinirii obiectivelor stabilite prin actul constitutiv și prin contractul de delegare a gestiunii serviciului public de transport.

Administrarea societății se realizează potrivit sistemului unitar de administrare, în conformitate cu prevederile legislației privind guvernanța corporativă a întreprinderilor publice. Societatea este administrată de un Consiliu de Administrație constituit în conformitate cu dispozițiile art. 28 din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare.

Societatea Zarand Brad TPL S.R.L. se încadrează în categoria întreprinderilor publice care prestează servicii comunitare de utilități publice, în sensul prevederilor Legii nr. 51/2006 a serviciilor comunitare de utilități publice, republicată, cu modificările și completările ulterioare.

Potrivit art. 1 alin. (2) din Legea nr. 51/2006, serviciile comunitare de utilități publice reprezintă totalitatea activităților reglementate prin legislația specifică care asigură satisfacerea nevoilor esențiale de utilitate și interes public general ale colectivităților locale. În acest sens, transportul public local de călători este definit ca serviciu de utilitate publică, fiind inclus în categoria serviciilor comunitare destinate satisfacerii nevoilor sociale și economice ale populației.

Serviciile de utilități publice sunt supuse unor obligații specifice de serviciu public, având ca obiectiv asigurarea unui nivel ridicat al calității serviciilor, al siguranței și accesibilității acestora, precum și garantarea egalității de tratament, a accesului universal și a respectării drepturilor utilizatorilor.

Serviciul public de transport de persoane este realizat în conformitate cu prevederile Legii nr. 92/2007 a serviciilor publice de transport persoane în unitățile administrativ-teritoriale, ale Legii nr. 51/2006 a serviciilor comunitare de utilități publice, republicată, cu modificările și completările ulterioare, precum și ale Regulamentului (CE) nr. 1370/2007 al Parlamentului

European și al Consiliului privind serviciile publice de transport feroviar și rutier de călători.

Activitatea de transport public este desfășurată de societate în baza contractului de delegare a gestiunii serviciului public de transport, încheiat cu autoritatea contractantă competentă, în cadrul căruia sunt stabilite obligațiile de serviciu public ale operatorului de transport.

În sensul Regulamentului (CE) nr. 1370/2007, obligațiile de serviciu public reprezintă cerințele stabilite de autoritatea competentă pentru asigurarea unor servicii de transport de interes general, pe care un operator economic, dacă ar acționa exclusiv pe baza propriilor interese comerciale, nu le-ar presta sau nu le-ar presta în aceleași condiții fără o compensație financiară.

În îndeplinirea acestor obligații, operatorul de transport public asigură prestarea serviciului în condițiile stabilite prin contractul de delegare și are dreptul la acordarea unei compensații financiare pentru acoperirea costurilor de exploatare aferente obligațiilor de serviciu public, la care se poate adăuga un profit rezonabil, în conformitate cu prevederile legislației europene și naționale aplicabile.

Societatea Zarand Brad TPL S.R.L. se încadrează în categoria întreprinderilor publice prevăzute la art. 2 pct. 2 lit. b) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare.
Organizarea și funcționarea societății sunt reglementate de dispozițiile actului normativ menționat anterior, iar în măsura în care acesta nu prevede dispoziții specifice, se aplică prevederile Legii nr. 31/1990 privind societățile, republicată, cu modificările și completările ulterioare, precum și dispozițiile Legii nr. 287/2009 privind Codul civil, republicată, cu modificările și completările ulterioare.
Societatea Zarand Brad TPL S.R.L. reprezintă operatorul regional de transport public de călători care asigură prestarea serviciului de transport public în aria unităților administrativ-teritoriale membre ale Asociației de Dezvoltare Intercomunitară de Transport Public Zarand, în conformitate cu contractul de delegare a gestiunii serviciului public.
Societatea este înregistrată la Oficiul Registrului Comerțului, în conformitate cu prevederile legale aplicabile, și funcționează ca societate comercială cu răspundere limitată.
Codul de identificare fiscală, sediul social, capitalul social și structura asociaților sunt stabilite prin actul constitutiv al societății și sunt înregistrate în mod oficial la autoritățile competente, potrivit legislației în vigoare.
Domeniul principal de activitate al societății este încadrat în CAEN 493 - Alte transporturi terestre de călători, iar activitatea principală este reprezentată de CAEN 4931 - Transporturi urbane, suburbane și metropolitane de călători.
Pe lângă activitatea principală, societatea poate desfășura și alte activități conexe sau complementare domeniului transportului public de persoane, în conformitate cu prevederile actului constitutiv și cu legislația aplicabilă în domeniu.

Legislație aplicabilă

Activitatea Societății Zarand Brad TPL S.R.L. se desfășoară în conformitate cu prevederile Actului Constitutiv, ale Regulamentului de Organizare și Funcționare, precum și cu legislația națională și europeană aplicabilă domeniului transportului public de persoane și guvernanței corporative a întreprinderilor publice, dintre care menționăm, fără a se limita la acestea, următoarele acte normative:

· Legea nr. 92/2007 privind serviciile de transport public local, cu modificările și completările ulterioare;
· Regulamentul (CE) nr. 1370/2007 al Parlamentului European și al Consiliului privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70;
· Legea nr. 31/1990 privind societățile, republicată, cu modificările și completările ulterioare;
· Legea nr. 287/2009 privind Codul civil, republicată, cu modificările și completările ulterioare;
· Legea nr. 51/2006 a serviciilor comunitare de utilități publice, republicată, cu modificările și completările ulterioare;
· Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare;
· Hotărârea Guvernului nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice;
· Ordinul AMEPIP nr. 651/2024 privind stabilirea nivelului minim al indicatorilor de performanță pentru întreprinderile publice;
· Ordinul AMEPIP nr. 126/2024 privind aprobarea Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație sau de supraveghere ale întreprinderilor publice;
· Ordinul Ministrului Transporturilor nr. 972/2007 pentru aprobarea Regulamentului-cadru pentru efectuarea transportului public local și a caietului de sarcini-cadru al serviciilor de transport public local;
· Ordonanța Guvernului nr. 27/2002 privind reglementarea activității de soluționare a petițiilor, aprobată prin Legea nr. 233/2002, cu modificările și completările ulterioare;
· Regulamentul (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (GDPR);
· Legea nr. 544/2001 privind liberul acces la informațiile de interes public, cu modificările și completările ulterioare;
· Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară;
· Ordonanța Guvernului nr. 27/2011 privind transporturile rutiere, cu modificările și completările ulterioare;
· Ordinul nr. 980/2011 pentru aprobarea Normelor metodologice privind aplicarea prevederilor referitoare la organizarea și efectuarea transporturilor rutiere și a activităților conexe acestora;
· OSGG nr. 600/2018 pentru aprobarea Codului controlului intern managerial al entităților publice;
· Regulamentul (CE) nr. 1071/2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier;
· OG nr. 119/1999 privind controlul intern și controlul financiar preventiv, cu modificările și completările ulterioare;
· Legea nr. 672/2002 privind auditul public intern, republicată, cu modificările și completările ulterioare;
· Legislația națională privind implementarea Strategiei Naționale Anticorupție.

De asemenea, prezenta Scrisoare de așteptări are în vedere și prevederile Contractului de delegare a gestiunii serviciului public de transport public de călători încheiat între Asociația de Dezvoltare Intercomunitară de Transport Public Local Zarand, în calitate de autoritate contractantă, și Societatea Zarand Brad TPL S.R.L., în calitate de operator delegat.

III. Cadrul strategic și politicile publice relevante pentru dezvoltarea serviciului public de transport

În contextul politicilor publice europene și naționale privind dezvoltarea serviciilor comunitare de utilitate publică și creșterea performanței întreprinderilor publice, serviciul public de transport local reprezintă un element esențial pentru asigurarea mobilității populației și pentru dezvoltarea economică și socială a comunităților locale.
Societatea Zarand Brad TPL S.R.L. își desfășoară activitatea în cadrul unui sistem instituțional și strategic definit de legislația națională, de politicile publice privind guvernanța corporativă a întreprinderilor publice, precum și de documentele strategice privind dezvoltarea mobilității urbane durabile.
La nivel național, unul dintre principalele instrumente de reformă în domeniul guvernanței întreprinderilor publice este reprezentat de Planul Național de Redresare și Reziliență (PNRR), care include reforma intitulată „Îmbunătățirea cadrului procedural de implementare a principiilor guvernanței corporative în cadrul întreprinderilor publice”.
Prin această reformă sunt stabilite o serie de obiective și jaloane menite să contribuie la consolidarea performanței întreprinderilor publice și la creșterea transparenței în administrarea acestora. În acest sens, politicile publice promovate la nivel național urmăresc în principal:
· creșterea eficienței economice și a sustenabilității financiare a întreprinderilor publice;
· îmbunătățirea performanței operaționale și a calității managementului acestora;
· transparentizarea proceselor de monitorizare și evaluare a performanței;
· aplicarea unor proceduri transparente și competitive pentru selecția membrilor consiliilor de administrație și a conducerii executive.
Îmbunătățirea performanței și a guvernanței corporative a întreprinderilor publice, cu accent pe responsabilitate managerială, transparență și eficiență economică, reprezintă una dintre prioritățile politicilor publice promovate de Guvernul României.
Serviciul public de transport local face parte din categoria serviciilor comunitare de utilități publice, conform prevederilor Legii nr. 51/2006, și cuprinde ansamblul activităților desfășurate în vederea asigurării mobilității populației și a conectivității teritoriale la nivelul unităților administrativ-teritoriale.
Organizarea, coordonarea și monitorizarea serviciului public de transport local de persoane pe raza administrativ teritorială a Municipiului Brad și a Comunei Crișcior se realizează prin intermediul Asociației de Dezvoltare Intercomunitară pentru Transport Public Local Zarand, structură asociativă constituită de autoritățile administrației publice locale din regiune în scopul gestionării integrate a serviciului public de transport.
Prin intermediul acestei structuri instituționale se asigură coordonarea politicilor locale de mobilitate, planificarea serviciilor de transport și monitorizarea performanței operatorului de transport public.
Strategia locală în domeniul transportului public în cadrul căreia își desfășoară activitatea Societatea Zarand Brad TPL S.R.L. este aliniată obiectivelor naționale și europene privind dezvoltarea durabilă, politicilor de mobilitate urbană sustenabilă și cadrului legislativ aplicabil în domeniul serviciilor publice de transport.
În acest context, dezvoltarea serviciului public de transport la nivelul Municipiului Brad si Comuna Crișcior este fundamentată pe principiile mobilității durabile, eficienței energetice, protecției mediului și accesibilității serviciilor publice pentru toți cetățenii.
Principalele documente strategice care stau la baza dezvoltării sistemului de transport public pe raza administrativ teritorială a Municipiului Brad și a Comunei Crișcior sunt:
· Planul de Mobilitate Urbană Durabilă (PMUD) al Municipiului Brad, document strategic care stabilește direcțiile de dezvoltare ale mobilității urbane și periurbane la nivel regional;
· strategiile locale de dezvoltare ale unităților administrativ-teritoriale membre ale Asociației de Dezvoltare Intercomunitară pentru Transport Public Local Zarand;
· Strategia de dezvoltare regională a Regiunii Vest, care promovează dezvoltarea mobilității durabile și a infrastructurii de transport;
· Politicile europene privind tranziția verde și reducerea emisiilor de carbon în sectorul transporturilor.
Regiunea Brad prezintă particularități teritoriale și socio-economice specifice, fiind caracterizată printr-o structură urbană policentrică formată din mai multe localități aflate în proximitate geografică și în relații funcționale de interdependență.
În acest context, mobilitatea populației între localitățile componente reprezintă un factor important pentru dezvoltarea economică și socială a regiunii, facilitând accesul populației la locuri de muncă, servicii publice, activități economice și oportunități educaționale.
Dezvoltarea unui sistem de transport public modern și integrat contribuie în mod direct la creșterea accesibilității teritoriale, la consolidarea coeziunii economice și sociale și la reducerea dependenței de transportul individual.
Planul de Mobilitate Urbană Durabilă al Municipiului Brad promovează dezvoltarea unui sistem de transport public eficient, modern și prietenos cu mediul, bazat pe utilizarea mijloacelor de transport cu emisii reduse și pe integrarea diferitelor forme de mobilitate urbană și periurbană.
În acest context, dezvoltarea sistemului de transport public de persoane în aria teritorială de competența a Asociației de Dezvoltare Intercomunitara de Transport Public Local Zarand constituita din Municipiul Brad si Comuna Crișcior  contribuie la modernizarea infrastructurii de mobilitate și la îmbunătățirea serviciilor de transport oferite populației din regiune.
În conformitate cu prevederile Legii nr. 92/2007 privind serviciile publice de transport persoane în unitățile administrativ-teritoriale, principalele obiective urmărite de autoritățile administrației publice locale și de asociațiile de dezvoltare intercomunitară în domeniul transportului public sunt:
· dezvoltarea unor structuri instituționale eficiente pentru gestionarea serviciilor publice de transport;
· asigurarea transparenței și eficienței în atribuirea și gestionarea contractelor de servicii publice;
· informarea și consultarea periodică a populației cu privire la politicile de dezvoltare a serviciilor de transport;
· corelarea capacității mijloacelor de transport cu fluxurile reale de călători;
· asigurarea continuității și predictibilității serviciilor de transport public;
· dezvoltarea unor servicii de transport sigure, accesibile și eficiente pentru utilizatori. Serviciul public de transport se desfășoară cu respectarea strictă a reglementărilor legale privind siguranța circulației, exploatarea vehiculelor, protecția mediului și condițiile de desfășurare a activităților de transport.

În toate raporturile generate de prestarea serviciului public de transport, protecția vieții și sănătății utilizatorilor, precum și protecția mediului înconjurător reprezintă priorități fundamentale.

IV. Viziunea generală a autorității publice tutelare și a asociaților, misiunea și obiectivele Societății Zarand Brad TPL S.R.L.

Viziunea autorității publice tutelare asupra rolului Societății Zarand Brad TPL S.R.L. este corelată cu obiectivele stabilite prin Planul de Mobilitate Urbană Durabilă (PMUD) al  Municipiului Brad, document strategic care promovează dezvoltarea unui sistem de transport public integrat, eficient din punct de vedere energetic și orientat către reducerea impactului asupra mediului. Transformarea Societății Zarand Brad TPL S.R.L. într-un operator model la nivel regional, recunoscut pentru calitatea, punctualitatea și siguranța serviciilor oferite. 
În acest context, autoritatea publică tutelară urmărește dezvoltarea unui sistem de transport public modern, capabil să asigure mobilitatea populației la nivel regional și să contribuie la creșterea calității vieții în comunitățile locale din Municipiul Brad si Comuna Crișcior.
Strategia locală de dezvoltare a Municipiului Brad și a Comunei Crișcior vizează modernizarea infrastructurii de transport și promovarea mobilității urbane durabile. Obiectivele sectoriale includ: 
· dezvoltarea și consolidarea unui sistem integrat de transport public la nivelul Municipiului Brad și Comuna Crișcior, care să asigure conectivitatea între localitățile componente;
· promovarea mobilității durabile și a transportului public ecologic, prin utilizarea vehiculelor nepoluante și implementarea unor soluții moderne de management al transportului;
· creșterea gradului de accesibilitate și atractivitate a transportului public, în vederea reducerii utilizării transportului individual;
· îmbunătățirea calității serviciilor oferite utilizatorilor, prin modernizarea flotei de transport, digitalizarea serviciilor și optimizarea rețelei de trasee;
· dezvoltarea infrastructurii și a sistemelor tehnologice necesare operării eficiente a transportului public.
· asigurarea sustenabilității financiare pe termen mediu și lung prin gestionarea eficientă a resurselor locale.
· asigurarea unui sistem de transport public accesibil tuturor categoriilor de cetățeni.
· Integrarea transportului public cu alte forme de mobilitate.

Prin  implementarea  acestor  direcții  strategice,  autoritatea  publică  tutelară urmărește ca Societatea Zarand Brad TPL S.R.L. să devină un operator regional modern, performant și sustenabil, capabil să contribuie la dezvoltarea mobilității urbane și periurbane pe raza administrativa a Municipiului Brad si Comuna Crișcior.
Un element central al strategiei de dezvoltare a transportului public îl reprezintă introducerea și operarea autobuzelor electrice, care contribuie la reducerea emisiilor de gaze cu efect de seră, la diminuarea nivelului de poluare și la creșterea eficienței energetice a sistemului de transport.

Misiunea societății 
Misiunea Societății Zarand Brad TPL S.R.L. este de a furniza un serviciu public de transport de călători fiabil, sigur și accesibil, adaptat nevoilor de mobilitate ale comunității din Țara Zarandului, prin utilizarea eficientă a resurselor disponibile și prin implementarea principiilor mobilității durabile.
În realizarea acestei misiuni, societatea urmărește:
· asigurarea unui nivel ridicat de siguranță și confort pentru pasageri;
· protejarea mediului prin promovarea transportului public ca alternativă sustenabilă la transportul individual;

· utilizarea eficientă și responsabilă a resurselor financiare, materiale și umane;
· dezvoltarea competențelor profesionale ale personalului;
· îmbunătățirea continuă a calității serviciilor oferite călătorilor.

Activitatea societății se realizează în baza Contractului de delegare a gestiunii serviciului public de transport public local, încheiat cu Asociația de Dezvoltare Intercomunitară de Transport Public Local Zarand, prin care operatorului îi sunt delegate responsabilitățile privind prestarea serviciului public de transport.

Obiectul principal de activitate
Obiectul principal de activitate al societății îl constituie operarea serviciului public de transport de călători, în baza contractului de delegare a gestiunii serviciului public de transport încheiat cu autoritatea publică competentă.

În baza acestui contract, societatea are responsabilitatea organizării, exploatării și dezvoltării serviciului public de transport, în conformitate cu prevederile legislației în vigoare și cu obiectivele stabilite de autoritatea publică tutelară.

Obiective generale
În vederea îndeplinirii misiunii asumate, Societatea Zarand Brad TPL S.R.L. își propune următoarele obiective generale:
· asigurarea unui serviciu public de transport accesibil, modern și sigur;
· adaptarea permanentă a ofertei de transport la cererea de mobilitate a populației;
· creșterea calității serviciilor oferite călătorilor;
· îmbunătățirea confortului și siguranței în timpul călătoriei;
· reducerea timpilor de deplasare și optimizarea programelor de circulație;
· creșterea atractivității transportului public;
· dezvoltarea și modernizarea infrastructurii și a parcului de vehicule;
· implementarea soluțiilor digitale pentru managementul și monitorizarea serviciilor de transport;
· optimizarea activității economico-financiare a societății;
· îmbunătățirea relației cu utilizatorii serviciului public de transport.

Prin atingerea acestor obiective, societatea urmărește să contribuie la dezvoltarea mobilității durabile la nivelul  Municipiului Brad și, respectiv, Comuna Crișcior și la îmbunătățirea calității vieții comunităților locale.

Obiective operaționale

Pentru realizarea obiectivelor strategice, societatea va urmări implementarea unor măsuri operaționale orientate către eficientizarea activității de exploatare și modernizarea proceselor interne, dintre care:
· îmbunătățirea managementului operațional și a sistemelor de dispecerizare;
· digitalizarea proceselor operaționale și administrative;
· optimizarea managementului flotei de vehicule;
· creșterea gradului de utilizare a parcului de vehicule prin îmbunătățirea proceselor de mentenanță;
· implementarea unor sisteme moderne de monitorizare a performanței serviciilor de transport;
· creșterea capacității de reacție în situații operaționale neprevăzute;
· asigurarea personalului calificat necesar desfășurării activităților de transport.

Obiective financiare
În plan financiar, societatea urmărește:
· creșterea eficienței utilizării resurselor financiare;
· optimizarea costurilor operaționale;
· îmbunătățirea indicatorilor economico-financiari;
· creșterea veniturilor din activități proprii și din alte activități conexe;
· digitalizarea proceselor economice și contabile;
· menținerea unui echilibru financiar sustenabil.

Obiective privind investițiile
În domeniul investițiilor, societatea urmărește:
· elaborarea și implementarea unui plan multianual de investiții corelat cu obiectivele strategice ale autorităților publice;
· modernizarea și retehnologizarea infrastructurii și a echipamentelor utilizate;
· dezvoltarea sistemelor informatice și a instrumentelor de suport decizional;
· îmbunătățirea capacităților de mentenanță și întreținere a parcului de vehicule.

Obiective de mediu
Societatea acordă o atenție deosebită protecției mediului, urmărind:
· reducerea emisiilor poluante prin utilizarea vehiculelor cu emisii reduse;
· optimizarea consumului de resurse energetice;
· implementarea unor sisteme eficiente de gestionare a deșeurilor;
· promovarea principiilor economiei circulare în activitățile societății;

· îmbunătățirea managementului utilizării resurselor.

Obiective comerciale
În plan comercial, societatea urmărește:
· creșterea numărului de utilizatori ai serviciului public de transport;
· dezvoltarea și modernizarea sistemelor de încasare și plată a călătoriei;
· îmbunătățirea gradului de satisfacție al călătorilor;
· dezvoltarea parteneriatelor instituționale și comerciale;
· implementarea unor sisteme de date deschise pentru integrarea cu alte servicii de mobilitate.
Obiective privind resursele umane
În domeniul resurselor umane, societatea urmărește:
· îmbunătățirea proceselor de recrutare, evaluare și promovare a personalului;
· dezvoltarea competențelor profesionale ale angajaților prin programe de formare;
· creșterea flexibilității operaționale prin instruirea personalului pentru activități multiple;
· adaptarea structurii organizaționale la evoluțiile din domeniul transportului public.

Obiective de guvernanță corporativă
În vederea consolidării unui management performant, societatea va urmări:
· respectarea principiilor guvernanței corporative aplicabile întreprinderilor publice;
· asigurarea transparenței în procesul decizional;
· corelarea indicatorilor de performanță ai administratorilor cu obiectivele strategice ale societății;
· implementarea unor mecanisme eficiente de monitorizare și evaluare a performanței.

Realizarea acestor obiective va contribui la consolidarea stabilității economico-financiare a societății și la creșterea credibilității acesteia în raport cu instituțiile finanțatoare și cu partenerii instituționali, facilitând atragerea de resurse financiare necesare dezvoltării serviciului public de transport.

Planul de administrare se interpretează în corelare cu prevederile legislației în vigoare din domeniul serviciilor publice de transport, precum și cu prevederile contractului de delegare a gestiunii serviciului public de transport de călători și cu strategiile locale și regionale relevante.

V. Clarificarea obiectului obligației de serviciu public și angajamentul autorității publice tutelare vizavi de modalitatea de asigurare a compensațiilor corespunzătoare sau de plată a obligației 
 
Obiectul obligației de serviciu public constă în asigurarea de către Societatea Zarand Brad TPL S.R.L., în calitate de operator desemnat, a prestării serviciului public de transport local de persoane în aria teritorială a unităților administrativ-teritoriale membre ale Asociației de Dezvoltare Intercomunitară pentru Transport Public Local Zarand, în condiții de continuitate, regularitate, siguranță, accesibilitate și calitate.
Prestarea serviciului public de transport se realizează în conformitate cu prevederile Contractului de delegare a gestiunii serviciului public de transport, încheiat între autoritatea contractantă și operator, precum și cu respectarea legislației naționale și europene aplicabile în domeniul transportului public de persoane.
În conformitate cu prevederile Regulamentului (CE) nr. 1370/2007 al Parlamentului European și al Consiliului privind serviciile publice de transport feroviar și rutier de călători, obligația de serviciu public reprezintă ansamblul cerințelor stabilite de autoritatea competentă pentru a asigura servicii de transport de interes general pe care un operator economic, dacă ar acționa exclusiv în baza propriilor interese comerciale, nu le-ar presta sau nu le-ar presta în aceleași condiții fără a beneficia de o compensație.
În acest context, Asociația de Dezvoltare Intercomunitară de Transport Public Local Zarand, în calitate de autoritate publică tutelară și entitate contractantă, își asumă angajamentul de a asigura plata compensației aferente obligației de serviciu public atribuite operatorului, în condițiile stabilite prin contractul de delegare a gestiunii serviciului public de transport și în conformitate cu prevederile legislației aplicabile.
Compensațiile de serviciu public sunt definite la art. 2 lit. g) din Regulamentul (CE) nr. 1370/2007 ca reprezentând orice avantaj, în special financiar, acordat direct sau indirect de către o autoritate competentă din fonduri publice în perioada de aplicare a obligațiilor de serviciu public sau în legătură cu perioada respectivă.
Compensația acordată operatorului are ca scop acoperirea diferenței dintre costurile suportate efectiv pentru îndeplinirea obligației de serviciu public, inclusiv costurile de exploatare și costurile financiare aferente activității, la care se adaugă un profit rezonabil, și veniturile obținute din exploatarea serviciului de transport public.
Acordarea compensației urmărește asigurarea sustenabilității economice a serviciului public de transport și evitarea oricărei forme de supracompensare, în conformitate cu principiile stabilite de legislația europeană și națională în domeniu.
Plata compensației se realizează pe baza documentelor justificative prezentate de operator și verificate de către autoritatea contractantă, în condițiile și termenele stabilite prin contractul de delegare, cu respectarea principiilor transparenței, proporționalității și utilizării eficiente a fondurilor publice.
De asemenea, în situația în care autoritățile administrației publice locale membre ale asociației stabilesc acordarea unor facilități tarifare sau gratuități pentru anumite categorii sociale, sumele aferente diferențelor de tarif vor fi suportate din bugetele unităților administrativ-teritoriale sau din alte surse legal constituite, în conformitate cu prevederile legale și contractuale aplicabile.
Estimarea și includerea acestor sume în bugetele anuale ale unităților administrativ-teritoriale se realizează în baza datelor furnizate de autoritatea contractantă, astfel încât operatorul să poată asigura prestarea serviciului public de transport în condiții de stabilitate economică și predictibilitate financiară.

Prin mecanismul compensației pentru obligațiile de serviciu public se urmărește menținerea echilibrului financiar al operatorului de transport, asigurarea continuității serviciului public și garantarea accesului populației la un serviciu de transport modern, sigur și eficient.

VI. Așteptările asociaților/autorității publice tutelare 

1. Așteptări în ceea ce privește politica de dividende/vărsăminte din profitul net

Potrivit art. 1 lit. a)-g) din Ordonanța Guvernului nr. 64/2001 privind repartizarea profitului la societățile naționale, companiile naționale și societățile comerciale cu capital integral sau majoritar de stat, precum și la regiile autonome, cu modificările și completările ulterioare, destinațiile repartizării profitului sunt:
a) constituirea rezervelor legale;
b) constituirea altor rezerve reprezentând facilități fiscale prevăzute de lege;
c) acoperirea pierderilor contabile din anii precedenți, cu excepția pierderilor contabile reportate provenite din ajustările generate de aplicarea standardelor internaționale de raportare financiară; c^¹) constituirea surselor proprii de finanțare pentru proiectele cofinanțate din împrumuturi externe sau din fonduri europene, precum și pentru rambursarea ratelor de capital, plata dobânzilor, comisioanelor și a altor costuri aferente acestor finanțări;
d) alte repartizări prevăzute de lege;
e) participarea salariaților la profit, în condițiile stabilite de legislația în vigoare;
f) dividende cuvenite asociaților;
g) profitul nerepartizat pe destinațiile prevăzute anterior se repartizează la alte rezerve și constituie sursă proprie de finanțare.

În contextul specific al Societății Zarand Brad TPL S.R.L., având în vedere rolul strategic al societății în dezvoltarea serviciilor de transport public regional și implementarea proiectelor de mobilitate durabilă, politica de dividende trebuie să reflecte necesitatea consolidării capacității financiare a operatorului și susținerii investițiilor în infrastructură și material rulant nepoluant.

Autoritatea publică tutelară și asociații au în vedere faptul că societatea se află într-o etapă de dezvoltare operațională și de implementare a unor investiții majore în modernizarea serviciului de transport public, inclusiv prin achiziția de autobuze electrice, dezvoltarea infrastructurii de încărcare și integrarea transportului la nivelul Municipiului Brad si Comuna Crișcior.

În acest context, repartizarea profitului net se va realiza cu prioritate pentru:
· consolidarea surselor proprii de finanțare ale societății;
· susținerea proiectelor de investiții în mobilitate urbană durabilă;
· asigurarea cofinanțării proiectelor finanțate din fonduri europene sau alte surse externe;
· modernizarea infrastructurii și creșterea calității serviciilor de transport public.


În situația în care societatea va înregistra profit net, politica de dividende va fi stabilită anual de Adunarea Generală a Asociaților, în baza propunerii Consiliului de Administrație, cu respectarea prevederilor legale aplicabile și a obiectivelor strategice stabilite prin prezenta scrisoare de așteptări.

Totodată, asociații urmăresc ca managementul societății să adopte o politică financiară prudentă, orientată către sustenabilitate economică, eficiență operațională și reinvestirea resurselor în dezvoltarea sistemului de transport public integrat la nivelul Municipiului Brad si Comuna Crișcior.

2. Așteptări în ceea ce privește politica de investiții aplicabilă Societății Zarand Brad TPL S.R.L. 

Politica de investiții a Societății Zarand Brad TPL S.R.L. trebuie să fie corelată cu obiectivele de dezvoltare ale serviciului de transport public local pe raza administrativ teritorială a Municipiului Brad și a Comunei Crișcior, cu strategiile naționale și locale privind mobilitatea urbană durabilă, precum și cu documentele de planificare strategică adoptate la nivelul unităților administrativ-teritoriale membre ale asociației de dezvoltare intercomunitară.

În conformitate cu prevederile contractului de delegare a gestiunii serviciului public de transport de persoane, operatorul are obligația de a realiza investițiile necesare prestării serviciului public de transport, în concordanță cu programele de investiții aprobate și cu planurile de dezvoltare ale sistemului de transport public.

Investițiile realizate de societate trebuie să contribuie la:
· modernizarea și dezvoltarea sistemului de transport public la nivelul  Municipiului Brad si Comuna Crișcior;
· creșterea calității, siguranței și accesibilității serviciilor de transport public;
· reducerea impactului asupra mediului și promovarea mobilității durabile;
· creșterea eficienței operaționale și economice a operatorului.

În acest sens, politica investițională a societății va avea în vedere implementarea măsurilor prevăzute în cadrul Planul de Mobilitate Urbană Durabilă al Municipiului Brad, care stabilește direcțiile strategice de dezvoltare a mobilității la nivelul regiunii Brad si Crișcior.

Prioritățile investiționale ale societății vizează în principal:
· achiziția de vehicule de transport public nepoluante, în special autobuze electrice, în vederea reducerii emisiilor de carbon și a creșterii eficienței energetice a transportului public;
· dezvoltarea infrastructurii necesare operării transportului electric, inclusiv stații de încărcare și facilități tehnice aferente;

· modernizarea infrastructurii operaționale a societății, inclusiv depouri, baze tehnice, sisteme de management al flotei și echipamente IT;
· implementarea sistemelor inteligente de transport (ITS), care să permită monitorizarea în timp real a flotei, informarea călătorilor și optimizarea operării serviciilor;
· integrarea serviciilor de transport public la nivelul unităților administrativ-teritoriale din Municipiul Brad si Comuna Crișcior, în vederea asigurării unei mobilități eficiente și coerente la nivel regional.
Finanțarea investițiilor societății va putea fi realizată prin următoarele surse:
· surse proprii ale societății (amortizări, profit reinvestit, alte resurse financiare proprii);
· fonduri europene nerambursabile și programe de finanțare dedicate mobilității urbane durabile;
· alocări bugetare de la autoritățile publice locale sau alte instituții publice;
· surse atrase, precum credite bancare, linii de credit, leasing financiar sau alte instrumente de finanțare.
Prin bugetele anuale de venituri și cheltuieli, societatea va prevedea sursele de finanțare ale investițiilor și nivelul estimat al cheltuielilor aferente acestora, în concordanță cu programele de dezvoltare și cu obligațiile asumate prin contractul de delegare.

Autoritatea publică tutelară și asociații așteaptă ca politica de investiții a societății să fie orientată către dezvoltarea unui sistem de transport public modern, eficient și sustenabil, care să contribuie la creșterea atractivității transportului public și la reducerea utilizării transportului individual motorizat la nivelul Municipiului  Brad si Comuna Crișcior.

Totodată, prin prezenta scrisoare de așteptări se stabilesc indicatorii de performanță și nivelul minim al acestora, în conformitate cu prevederile Ordinul AMEPIP nr. 651/2024, indicatori care sunt detaliați la Capitolul VIII al prezentului document.

3. Așteptările autorității publice tutelare cu privire la comunicarea cu organele de administrare și conducere ale societății 

Autoritatea publică tutelară și asociații se așteaptă ca relația de comunicare și colaborare cu organele de administrare și conducere ale Societății Zarand Brad TPL S.R.L. să se desfășoare într-un cadru instituțional transparent, predictibil și eficient, în conformitate cu principiile guvernanței corporative aplicabile întreprinderilor publice.

Comunicarea dintre organele de administrare și conducere ale societății și autoritatea publică tutelară se va realiza în conformitate cu prevederile Ordonanța de urgență a Guvernului nr. 109/2011, cu modificările și completările ulterioare, precum și ale Hotărârea Guvernului nr. 639/2023, ale actului constitutiv al societății și ale celorlalte reglementări legale aplicabile.

În acest sens, comunicarea dintre autoritatea publică tutelară, asociații și Societatea Zarand Brad TPL S.R.L. se va realiza periodic și ori de câte ori este necesar, pe baza unor mecanisme de raportare clar definite în:

· Planul de administrare;
· contractele de mandat ale administratorilor și directorilor;
· procedurile interne privind guvernanța corporativă și raportarea managerială.

Raportările vor avea în vedere, în principal, fără a se limita la acestea:
· gradul de îndeplinire a obiectivelor strategice și operaționale ale societății;
· nivelul de realizare a indicatorilor de performanță financiari și nefinanciari;
· evoluția indicatorilor economico-financiari ai societății;
· stadiul implementării programelor de investiții și al cheltuielilor de capital;
· situația financiară a societății și riscurile operaționale sau financiare identificate;
· implementarea politicilor de guvernanță corporativă, integritate și conformitate.

În situația în care apare imposibilitatea realizării obiectivelor sau se constată abateri semnificative de la indicatorii de performanță stabiliți în contractele de mandat ale administratorilor și directorilor, membrii Consiliului de administrație au obligația de a notifica în scris autoritatea publică tutelară și asociații, indicând:
· cauzele care au determinat nerealizarea obiectivelor;
· impactul asupra performanței societății;
· măsurile propuse pentru corectarea situației și pentru prevenirea apariției unor situații similare.
Autoritatea publică tutelară se așteaptă ca membrii Consiliului de administrație și conducerea executivă a societății să asigure o colaborare instituțională permanentă și constructivă, bazată pe transmiterea în timp util a tuturor documentelor de raportare prevăzute de lege, precum și a oricăror informații, analize sau clarificări solicitate de către autoritatea publică tutelară.
		
În vederea aplicării principiilor de transparență și responsabilitate în administrarea întreprinderii publice, societatea are obligația de a publica pe pagina proprie de internet documentele și informațiile de interes public prevăzute de legislația privind guvernanța corporativă.

Astfel, în conformitate cu art. 51 din Ordonanța de urgență a Guvernului nr. 109/2011, societatea va publica pe pagina proprie de internet, pentru accesul asociaților și al publicului, cel puțin următoarele documente și informații:
· hotărârile adunărilor generale ale asociaților;
· situațiile financiare anuale aprobate;

· raportările contabile semestriale;
· componența Consiliului de administrație și informațiile relevante privind membrii acestuia;
· declarațiile de avere și declarațiile de interese ale administratorilor;
· raportul anual privind remunerațiile și alte beneficii acordate administratorilor și directorilor;
· Codul de etică al societății;
· procedura de selecție a administratorilor și informații privind eventualele revocări din funcție;
· scrisoarea de așteptări;
· contractele de mandat ale administratorilor;
· bugetele de investiții ale societății;
· informații privind cheltuielile cu personalul;
· situația datoriilor societății către bugetul de stat, instituții de credit sau parteneri comerciali;
· valoarea compensațiilor sau subvențiilor primite din fonduri publice;
· serviciile furnizate de societate în interes public;
· obiectivele de politică publică îndeplinite de societate;
· analiza riscurilor specifice domeniului de activitate;
· raportul anual agregat privind activitatea societății;
· planul de integritate al societății și mecanismul de raportare a încălcărilor legii de către avertizorii în interes public;
· raportul de audit extern.

Consiliul de administrație are obligația de a elabora un raport anual privind activitatea societății, care va fi publicat pe pagina de internet a acesteia cel târziu până la data de 31 mai a anului următor celui pentru care se face raportarea.

De asemenea, Consiliul de administrație și conducerea executivă au obligația de a transmite autorității publice tutelare și Agenția pentru Monitorizarea și Evaluarea Performanțelor Întreprinderilor Publice, semestrial și ori de câte ori este solicitat, analize, fundamentări, situații financiare și alte informații privind activitatea societății, în formatul și la termenele stabilite prin actele administrative aplicabile.

Totodată, societatea va prezenta anual autorității publice tutelare și AMEPIP un raport privind:
· stadiul implementării principiilor de guvernanță corporativă;
· gradul de îndeplinire a obiectivelor stabilite în scrisoarea de așteptări;

· nivelul realizării indicatorilor de performanță financiari și nefinanciari.

Structurile de guvernanță corporativă ale societății vor raporta indicatorii de monitorizare prevăzuți în contractele de mandat ale administratorilor și directorilor cu periodicitate trimestrială, până la data de 20 a lunii următoare trimestrului de raportare.

De asemenea, Comitetul de nominalizare și remunerare din cadrul Consiliului de administrație va elabora anual un raport privind remunerațiile și alte avantaje acordate administratorilor și directorilor societății, cu respectarea prevederilor legislației privind guvernanța corporativă a întreprinderilor publice.

Prin aceste mecanisme de comunicare și raportare, autoritatea publică tutelară urmărește asigurarea unui cadru de administrare eficient, transparent și responsabil al Societății Zarand Brad TPL S.R.L., care să contribuie la îndeplinirea obiectivelor de politică publică și la furnizarea unor servicii publice de transport moderne, eficiente și orientate către mobilitatea durabilă la nivelul regiunii Municipiului Brad si Comuna Crișcior.

4. Așteptările autorității publice tutelare cu privire la calitatea și siguranța serviciului public de transport efectuat de Societatea Zarand Brad TPL S.R.L. 

Autoritatea publică tutelară se așteaptă ca Societatea Zarand Brad TPL S.R.L. să asigure furnizarea serviciului public de transport local de persoane în condiții de continuitate, regularitate, siguranță, accesibilitate și calitate, în conformitate cu legislația aplicabilă în domeniul serviciilor publice de transport, cu prevederile contractului de delegare a gestiunii serviciului public de transport și cu documentele strategice privind mobilitatea durabilă la nivelul regiunii Municipiului Brad si Comuna Crișcior.

În acest sens, administratorii societății au responsabilitatea de a asigura respectarea cadrului legislativ aplicabil serviciilor publice de transport, inclusiv a prevederilor Legea nr. 92/2007, ale Regulamentul (CE) nr. 1370/2007, precum și ale contractului de delegare a gestiunii serviciului public de transport încheiat între autoritatea contractantă și operatorul de transport.

Pentru asigurarea unui nivel ridicat al calității serviciilor prestate, administratorii societății vor urmări implementarea și dezvoltarea unui sistem de management al calității și al siguranței operaționale, care să permită monitorizarea continuă a performanței serviciilor de transport și îmbunătățirea permanentă a acestora.

În acest context, managementul societății va avea responsabilitatea de a implementa măsuri și politici operaționale orientate către creșterea calității serviciilor oferite utilizatorilor, inclusiv prin:
· stabilirea unor obiective clare și măsurabile privind calitatea serviciilor de transport;
· monitorizarea permanentă a gradului de realizare a acestor obiective;

· revizuirea și optimizarea procedurilor operaționale privind desfășurarea serviciului public de transport;
· identificarea proceselor operaționale și administrative esențiale pentru funcționarea eficientă a serviciului;
· utilizarea mecanismelor de feedback din partea utilizatorilor pentru îmbunătățirea continuă a serviciilor;
· implementarea unor soluții moderne de monitorizare și management al transportului public.
Autoritatea publică tutelară se așteaptă ca managementul societății să fie implicat activ în menținerea și dezvoltarea sistemului de management al calității, prin stabilirea politicilor și obiectivelor în domeniul calității serviciilor, precum și prin alocarea resurselor necesare pentru realizarea acestora.

În ceea ce privește siguranța serviciului public de transport, societatea are responsabilitatea de a asigura desfășurarea activității în condiții de siguranță pentru călători, personalul operatorului și ceilalți participanți la trafic.

În acest sens, operatorul de transport are obligația de a asigura că:
· mijloacele de transport utilizate pentru prestarea serviciului respectă toate cerințele legale privind siguranța rutieră, siguranța călătorilor și protecția mediului;
· personalul de conducere și personalul deservent al mijloacelor de transport îndeplinesc condițiile legale privind pregătirea profesională, competența și respectarea normelor de siguranță;
· sunt respectate toate prevederile regulamentului serviciului public de transport și ale caietului de sarcini aferent serviciului.
Totodată, operatorul are obligația de a încheia și menține valabile, pe toată durata contractului de delegare a gestiunii serviciului public de transport, polițe de asigurare pentru călători și pentru bunurile acestora, astfel încât să fie acoperite eventualele consecințe ale accidentelor produse în timpul prestării serviciului.

Autoritatea publică tutelară se așteaptă ca societatea să adopte măsuri permanente pentru creșterea nivelului de siguranță operațională și de calitate a serviciului public de transport, inclusiv prin:
· monitorizarea tehnică periodică a parcului de vehicule;
· asigurarea mentenanței și întreținerii corespunzătoare a mijloacelor de transport;
· implementarea sistemelor moderne de monitorizare și control al circulației vehiculelor;
· instruirea și perfecționarea continuă a personalului implicat în operarea serviciului de transport;

· implementarea unor proceduri eficiente pentru gestionarea incidentelor și a situațiilor de risc.
De asemenea, operatorul are obligația de a respecta indicatorii de performanță stabiliți prin contractul de delegare a gestiunii serviciului public de transport, indicatori care sunt monitorizați de către autoritatea contractantă.

Indicatorii de performanță sunt raportați periodic de către operator către autoritatea contractantă, împreună cu documentele justificative privind gradul de realizare a acestora. În urma verificării documentației transmise, autoritatea contractantă poate solicita clarificări suplimentare, iar operatorul are obligația de a răspunde solicitărilor în termenele stabilite prin contract.

Administratorii societății vor urmări permanent îndeplinirea indicatorilor de performanță prevăzuți în contractul de delegare, precum și implementarea măsurilor necesare pentru îmbunătățirea continuă a serviciilor oferite utilizatorilor transportului public.

Prin îndeplinirea acestor responsabilități, conducerea societății trebuie să contribuie la dezvoltarea unui sistem de transport public modern, eficient și sustenabil la nivelul regiunii Municipiului Brad si Comuna Crișcior, care să răspundă nevoilor de mobilitate ale populației și să contribuie la creșterea calității vieții comunităților locale.

5. Așteptările în domeniul eticii, integrității și guvernanței corporative 

Atribuțiile administratorilor și ale directorilor în domeniul eticii, integrității și guvernanței corporative sunt cele prevăzute de Legea nr. 31/1990 privind societățile, republicată, cu modificările și completările ulterioare, de Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, de Actul Constitutiv al Societății Zarand Brad TPL S.R.L., de contractele de mandat, precum și de legislația specifică domeniului de activitate al societății.

Așteptările autorității publice tutelare în domeniul eticii, integrității și guvernanței corporative au la bază un set de valori și principii care trebuie să guverneze comportamentul etic și profesional al membrilor Consiliului de Administrație și al directorilor societății.

Etica managerială
Administratorii și directorii Societății Zarand Brad TPL S.R.L. vor respecta prevederile Codului de Etică și Conduită al societății și vor adopta decizii care să reflecte principiile echității, responsabilității și integrității. Aceștia vor acționa în mod constant în interesul societății și al dezvoltării sustenabile a activităților acesteia, promovând un climat organizațional bazat pe corectitudine și respect reciproc.
Profesionalismul
Toate atribuțiile care revin administratorilor executivi și neexecutivi, precum și directorilor societății, trebuie îndeplinite cu eficiență și eficacitate, în conformitate cu nivelul de competență profesională necesar și cu respectarea cadrului legal aplicabil. Administratorii și directorii vor

depune toate diligențele necesare pentru perfecționarea continuă a pregătirii profesionale și pentru dezvoltarea competențelor angajaților societății.
Imparțialitatea și nediscriminarea
Administratorii și directorii au obligația de a acționa cu obiectivitate și neutralitate, fără a fi influențați de interese politice, economice, religioase sau de altă natură. Este interzisă solicitarea sau acceptarea, directă ori indirectă, a unor avantaje materiale sau morale care ar putea influența exercitarea atribuțiilor, precum și utilizarea funcției în scopuri personale.
Libertatea de gândire și de exprimare
Administratorii și directorii au dreptul de a-și exprima opiniile profesionale în mod liber, cu respectarea cadrului legal și a principiilor de etică și bună conduită.
Onestitatea, cinstea și corectitudinea
În exercitarea mandatului, administratorii și directorii trebuie să respecte cu maximă seriozitate legislația în vigoare, regulamentele interne și principiile de bună guvernanță corporativă.
Deschiderea și transparența
Activitatea organelor de administrare și conducere trebuie să se desfășoare în condiții de transparență, în conformitate cu prevederile legale aplicabile și cu principiile guvernanței corporative.
Confidențialitatea
Administratorii și directorii au obligația de a proteja confidențialitatea informațiilor la care au acces în exercitarea funcției și de a utiliza aceste informații exclusiv în interesul societății.

În conformitate cu prevederile OUG nr. 109/2011 privind guvernanța corporativă a întreprinderilor publice, cu modificările și completările ulterioare, precum și cu Normele metodologice aprobate prin HG nr. 639/2023, activitatea organelor de conducere ale Societății Zarand Brad TPL S.R.L. trebuie să se desfășoare într-un mod transparent și responsabil, asigurând o comunicare eficientă între structurile de conducere, autoritatea publică tutelară și asociații.

În ceea ce privește guvernanța corporativă, autoritatea publică tutelară așteaptă ca administratorii societății să inițieze și să finalizeze demersurile necesare pentru dezvoltarea și îmbunătățirea sistemelor informatice integrate utilizate în activitatea societății.

De asemenea, administratorii vor avea în vedere implementarea și consolidarea sistemelor de management prin obiective și de management al performanței, care să permită monitorizarea rezultatelor individuale și colective și responsabilizarea personalului în vederea realizării obiectivelor strategice ale societății.

Controlul intern reprezintă un proces continuu la care participă întregul personal al societății, inclusiv Consiliul de Administrație, și care este conceput pentru a oferi o asigurare rezonabilă privind atingerea următoarelor obiective:
· desfășurarea activității în condiții de eficiență și economicitate;

· gestionarea și controlul adecvat al riscurilor care pot afecta realizarea obiectivelor societății;
· furnizarea de informații corecte, relevante, complete și la timp pentru factorii decizionali interni și utilizatorii externi ai informațiilor;
· protejarea patrimoniului societății;
· respectarea legislației aplicabile, a politicilor interne și a procedurilor societății.

În acest sens, Societatea Zarand Brad TPL S.R.L. elaborează și actualizează periodic politica de control intern, astfel încât aceasta să răspundă nevoilor și evoluției activității societății.

Societatea va dispune de un sistem adecvat de control intern și de management al riscurilor, care va include evaluări periodice și analize independente privind eficiența sistemului, precum și măsuri de remediere a eventualelor deficiențe identificate. Rezultatele acestor evaluări vor fi comunicate Consiliului de Administrație și comitetelor specializate ale acestuia.

Pentru consolidarea unei culturi organizaționale bazate pe etică, integritate și conformitate, precum și pentru menținerea unei bune reputații a societății, membrii Consiliului de Administrație și directorii trebuie să asigure permanent respectarea următoarelor cerințe:
· deținerea competenței și experienței profesionale adecvate, precum și menținerea unei bune reputații și integrități pe întreaga durată a exercitării mandatului;
· asigurarea unei structuri organizatorice transparente și eficiente, cu delimitarea clară a responsabilităților;
· implementarea și menținerea unor mecanisme adecvate de management al riscurilor și control intern;
· menținerea unor standarde etice și profesionale ridicate pentru prevenirea și gestionarea conflictelor de interese;
· respectarea cerințelor de competență și integritate prevăzute de reglementările aplicabile;
· menținerea nivelului de competență stabilit în matricea de competențe a Consiliului de Administrație;
· cunoașterea și aplicarea legislației specifice, a strategiei și politicilor societății, a Codului de Etică și a procedurilor interne;
· respectarea prevederilor legale privind numărul maxim de mandate de administrator care pot fi exercitate simultan;
· evitarea conflictelor de interese și adoptarea măsurilor necesare pentru identificarea, raportarea și gestionarea acestora.
Consiliul de Administrație al Societății Zarand Brad TPL S.R.L. este responsabil de stabilirea și revizuirea principiilor de administrare și a valorilor corporative ale societății, inclusiv prin adoptarea și actualizarea Codului de Etică și Conduită. Directorii societății vor

avea responsabilitatea de a integra aceste principii în cultura organizațională și în activitatea curentă a societății.

Codul de Etică definește valorile și principiile care trebuie respectate de către angajații societății și are rolul de a promova un comportament etic și responsabil în desfășurarea activităților, contribuind la creșterea calității serviciilor oferite și la protejarea reputației societății.

Consiliul de Administrație este responsabil și de asigurarea unei comunicări organizaționale eficiente. Comunicarea dintre organele de administrare, conducerea executivă, autoritatea publică tutelară și asociații se realizează în conformitate cu prevederile OUG nr. 109/2011, cu modificările și completările ulterioare, și cu HG nr. 639/2023 privind normele metodologice de aplicare.

În situația neîndeplinirii indicatorilor de performanță stabiliți în contractele de mandat ale administratorilor, aceștia au obligația de a notifica în scris autoritatea publică tutelară și asociații societății cu privire la cauzele care au determinat devierea de la indicatorii stabiliți și impactul asupra activității societății. Notificarea trebuie transmisă în termen de maximum 10 zile de la apariția cauzei sau din momentul în care administratorii constată că o astfel de deviere este probabilă.

6. Așteptările autorității publice tutelare și ale asociaților cu privire la cheltuielile de capital și reducerea cheltuielilor

6.1 Așteptări în legătură cu cheltuielile de capital

Administratorii Societății Zarand Brad TPL S.R.L. au responsabilitatea de a analiza, fundamenta, aviza și propune spre aprobarea Adunării Generale a Asociaților programul anual de investiții necesar realizării obiectivelor strategice ale societății. Programul de investiții va fi transmis spre informare autorității publice tutelare.

Cheltuielile de capital prevăzute în programul de dezvoltare și investiții trebuie să fie corelate direct cu obiectivele strategice ale societății, cu necesitățile de dezvoltare ale infrastructurii și cu cerințele specifice domeniului de activitate al societății.

În acest sens, așteptările autorității publice tutelare și ale asociaților cu privire la cheltuielile de capital sunt următoarele:
· analizarea și fundamentarea riguroasă a investițiilor necesare realizării obiectivelor societății;
· prioritizarea investițiilor care contribuie la creșterea eficienței operaționale, modernizarea infrastructurii și dezvoltarea serviciilor oferite de societate;
· respectarea prevederilor legale aplicabile privind fundamentarea și aprobarea investițiilor, precum și a legislației privind achizițiile publice și protecția mediului;
· utilizarea eficientă a resurselor financiare ale societății în realizarea investițiilor.

Administratorii pot aproba, în limitele competențelor stabilite prin actul constitutiv și prin mandatul acordat, modificări în structura bugetului de venituri și cheltuieli aprobat de Adunarea Generală a Asociaților, cu respectarea cadrului legal aplicabil.

6.2 Așteptări în legătură cu reducerea cheltuielilor

Consiliul de Administrație al Societății Zarand Brad TPL S.R.L., prin administratorii săi și prin conducerea executivă, are obligația de a urmări permanent reducerea cheltuielilor nejustificate și utilizarea eficientă a resurselor financiare ale societății.

Administratorii și directorii trebuie să urmărească diminuarea plăților restante ale societății, astfel încât să fie prevenită apariția unor cheltuieli suplimentare generate de penalități, majorări de întârziere sau alte accesorii.

Totodată, societatea trebuie să acorde prioritate achitării obligațiilor către bugetul de stat, bugetul asigurărilor sociale și bugetul local, în conformitate cu legislația aplicabilă.

Consiliul de Administrație și conducerea executivă trebuie să urmărească încasarea la termen a creanțelor societății și să dispună toate măsurile necesare pentru recuperarea acestora în termenul legal de prescripție. În situația în care creanțele nu sunt recuperate ca urmare a neadoptării măsurilor legale necesare, administratorii pot răspunde, în condițiile legii, pentru prejudiciile cauzate societății.

Angajarea oricăror cheltuieli de către societate trebuie să respecte principiile eficienței, eficacității și economicității.

În acest sens, așteptările autorității publice tutelare privind reducerea cheltuielilor sunt:
· adoptarea măsurilor necesare pentru achitarea cu prioritate a obligațiilor către bugetul de stat, bugetul local și bugetul asigurărilor sociale de stat;
· prevenirea	acumulării	de	plăți	restante către furnizori și evitarea cheltuielilor suplimentare generate de penalități, dobânzi sau alte accesorii;
· îmbunătățirea procedurilor de colectare a creanțelor și implementarea unor mecanisme eficiente de recuperare a acestora;
· implementarea unor măsuri de reducere a costurilor și de creștere a productivității muncii;
· administrarea eficientă a infrastructurii și a resurselor societății.

Disciplina financiară va fi consolidată prin implementarea recomandărilor formulate de auditorii externi în rapoartele anuale de audit.

Organele de administrare și conducere vor dispune, atunci când este necesar, inițierea acțiunilor în instanță pentru recuperarea creanțelor restante și pentru protejarea intereselor financiare ale societății.

VII. Evaluarea mediului de afaceri în care operează Societatea Zarand Brad TPL S.R.L., a riscurilor la care este supusă și a acțiunilor întreprinse pentru diminuarea acestora și atingerea obiectivelor 

Societatea Zarand Brad TPL S.R.L. își desfășoară activitatea în domeniul serviciilor de transport public de persoane, operând într-un mediu economic caracterizat prin concurență, reglementări specifice și necesitatea asigurării unor servicii publice eficiente, accesibile și sustenabile.

Societatea funcționează ca întreprindere publică, având rolul de a contribui la asigurarea mobilității populației și la dezvoltarea durabilă a comunităților din zona UAT Brad și Crișcior, prin furnizarea serviciilor de transport public în condiții de siguranță, continuitate și calitate.

1. Contextul și mediul de afaceri. Riscuri

Activitatea societății se desfășoară într-un cadru economic și instituțional influențat de factori precum evoluția costurilor operaționale, reglementările în domeniul transportului public, politicile de mediu și cerințele privind modernizarea infrastructurii și a flotei de transport.

În acest context, societatea trebuie să asigure furnizarea serviciilor de transport public într-un mod eficient, adaptat nevoilor comunității, respectând în același timp standardele de siguranță, protecție a mediului și eficiență economică.

Principalii factori care influențează mediul de activitate al societății sunt:
· evoluția costurilor cu combustibilii, energia și întreținerea mijloacelor de transport;
· necesitatea modernizării flotei și a infrastructurii de transport;
· cerințele privind reducerea emisiilor de carbon și protecția mediului;
· evoluția cererii de servicii de transport public;
· cadrul legislativ și reglementările aplicabile în domeniul transportului public și al guvernanței corporative.
2. Riscuri majore

2.1 Programul de transport și întreținerea flotei
· posibilitatea neîndeplinirii integrale a programului de transport din cauza defecțiunilor tehnice, lipsei de personal sau a altor factori operaționali;
· executarea parțială sau întârzierea lucrărilor de întreținere și reparații pentru mijloacele de transport și echipamentele societății;
· uzura tehnică a flotei de transport și necesitatea unor investiții constante pentru modernizare.
2.2 Eficiență economică și gestionarea fluxurilor financiare

· creșterea costurilor operaționale (combustibil, energie, piese de schimb, servicii);
· riscul depășirii indicatorilor bugetari privind cheltuielile operaționale;
· întârzieri în încasarea veniturilor sau în asigurarea resurselor financiare necesare funcționării societății;
· riscul apariției unor obligații financiare suplimentare generate de penalități sau dobânzi.

2.3 Protecția mediului
· riscul depășirii limitelor admisibile privind emisiile poluante generate de activitatea de transport;
· impactul asupra mediului generat de exploatarea mijloacelor de transport și de gestionarea deșeurilor rezultate din activitatea de întreținere;
· necesitatea alinierii la politicile europene privind reducerea emisiilor de gaze cu efect de seră și promovarea mobilității sustenabile.
2.4 Administrarea și exploatarea sistemelor informatice
· riscuri privind securitatea datelor și accesul neautorizat la informațiile societății;
· dificultăți în dezvoltarea și integrarea sistemelor informatice utilizate în gestionarea activității;
· necesitatea digitalizării proceselor operaționale și administrative.

3. Măsuri de diminuare a riscurilor

În vederea reducerii impactului riscurilor identificate și pentru asigurarea funcționării eficiente a societății, sunt implementate următoarele măsuri:
· asigurarea resurselor umane necesare desfășurării activității în condiții optime;
· planificarea și realizarea lucrărilor de întreținere și reparații ale mijloacelor de transport;
· elaborarea și implementarea unor programe de investiții pentru modernizarea flotei și a infrastructurii;
· monitorizarea periodică a indicatorilor economico-financiari și adoptarea măsurilor necesare pentru menținerea echilibrului bugetar;
· monitorizarea respectării standardelor de mediu și adoptarea unor măsuri pentru reducerea impactului asupra mediului;
· verificări periodice ale instalațiilor și echipamentelor care pot genera riscuri de poluare;
· instruirea periodică a personalului în domeniul siguranței, protecției mediului și utilizării echipamentelor;
· dezvoltarea și securizarea sistemelor informatice utilizate de societate.

4. Recomandări și acțiuni viitoare

Pentru consolidarea poziției societății și îmbunătățirea serviciilor oferite, se recomandă implementarea următoarelor direcții de acțiune:
· modernizarea treptată a flotei de transport și orientarea către mijloace de transport mai puțin poluante;
· dezvoltarea și digitalizarea serviciilor oferite utilizatorilor;
· îmbunătățirea condițiilor de muncă ale angajaților;
· optimizarea programelor de transport în funcție de nevoile comunității;
· implementarea unor programe de educare și responsabilizare a utilizatorilor serviciilor de transport public.
5. Concluzie

Societatea Zarand Brad TPL S.R.L. își desfășoară activitatea într-un mediu economic și instituțional complex, caracterizat de cerințe ridicate privind eficiența economică, protecția mediului și calitatea serviciilor publice.

Pentru a-și menține sustenabilitatea și relevanța în cadrul sistemului de transport public, societatea trebuie să continue procesul de modernizare a flotei, să îmbunătățească eficiența operațională, să consolideze mecanismele de control intern și să dezvolte servicii adaptate nevoilor comunității locale.

VIII. Indicatori de performanță financiari și nefinanciari

Conform metodologiei prevăzute în Hotărârea Guvernului nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţă corporativă a întreprinderilor publice, precum și în Ordinul președintelui AMEPIP nr. 651/2024, publicat în Monitorul Oficial al României, Partea I, nr. 187 din 04 martie 2025, se stabilesc orientativ indicatorii-cheie de performanță financiari și nefinanciari ai S.C. Zarand Brad TPL S.R.L., care urmează să fie urmăriți și realizați pe perioada mandatului administratorilor și directorilor, respectiv 2026–2030.

Indicatorii de performanță reprezintă instrumente de monitorizare și evaluare a performanței economico-financiare, operaționale și de guvernanță corporativă a societății și constituie baza evaluării activității Consiliului de administrație și a conducerii executive.

Indicatorii au fost stabiliți cu respectarea:
· prevederilor O.U.G. nr. 109/2011 privind guvernanța corporativă a întreprinderilor publice;
· prevederilor H.G. nr. 639/2023;
· Ordinului AMEPIP nr. 651/2024;
· obiectivelor strategice ale autorității publice tutelare;
· specificului activității de transport public regional de persoane;
· obiectivelor privind mobilitatea urbană durabilă și tranziția verde.

În conformitate cu art. 17 alin. (2) din H.G. nr. 639/2023, indicatorii de performanță sunt structurați astfel:
· minimum 50% indicatori financiari;
· 25–50% indicatori nefinanciari operaționali, indicatori specifici întreprinderii publice și indicatori privind realizarea obiectivelor de politică publică și de mediu.

Ponderile individuale ale indicatorilor-cheie de performanță vor fi stabilite prin contractele de mandat, cu respectarea structurii prevăzute la art. 17 alin. (2) din H.G. nr. 639/20231.

[bookmark: a)_Nivelul_minim_al_indicatorilor_de_per]Nivelul minim al indicatorilor de performanță financiari

	Nr. crt.
	[bookmark: Denumire_indicator]Denumire indicator
	Formula	de calcul
	UM
	2026
	2027
	2028
	2029
	2030

	1
	[bookmark: Rata_cheltuielilor_de_capital]Rata cheltuielilor de capital
	[bookmark: Cheltuieli_de_capital_/_Total_cheltuieli]Cheltuieli de capital / Total cheltuieli ×100
	%
	0,20%
	0,20%
	0,20%
	0,20%
	0,20%

	2
	[bookmark: Rata_cheltuielilor_pentru_cercetare_și_d]Rata cheltuielilor pentru	cercetare
și dezvoltare
	[bookmark: Cheltuieli_C&D_/_Total_cheltuieli_×100]Cheltuieli C&D / Total	cheltuieli
×100
	%
	0,2%
	0,2%
	0,2%
	0,2%
	[bookmark: 0,2%]0,2%

	3
	[bookmark: Rata_lichidității_curente]Rata	lichidității curente
	[bookmark: Active_curente_/_Datorii_curente]Active curente / Datorii curente
	ratio
	1,00
	1,00
	1,00
	1,00
	[bookmark: 1,00]1,00

	
4
	[bookmark: Lichiditatea_imediată_(Test_Acid)]Lichiditatea imediată	(Test Acid)
	[bookmark: (Active_curente_–_Stocuri)_/_Datorii_cur](Active curente – Stocuri) / Datorii curente
	
ratio
	
0,70
	
0,70
	
0,70
	
0,70
	
[bookmark: 0,70]0,70

	5
	[bookmark: Levier]Levier
	[bookmark: Datorii_totale_/_Capitaluri_proprii]Datorii	totale	/ Capitaluri proprii
	ratio
	0 - <1
	0 - <1
	0 - <1
	0 - <1
	[bookmark: 0_-_<1]0 - <1

	[bookmark: 6]6
	[bookmark: Raport_datorie_/_EBITDA]Raport datorie / EBITDA
	[bookmark: Datorii_totale_/_EBITDA]Datorii	totale	/ EBITDA
	ratio
	0,5
	0,5
	0,5
	0,5
	[bookmark: 0,5]0,5

	[bookmark: 7]7
	[bookmark: Rata_de_rotație_a_activelor]Rata de rotație a activelor
	[bookmark: Cifra_de_afaceri_/_Active_totale]Cifra de afaceri / Active totale
	ratio
	0,80
	0,80
	0,80
	0,80
	[bookmark: 0,80]0,80

	8
	Rata de rotație a stocurilor
	Costuri operaționale	/ Stoc mediu
	nr. rotații
	15,28
	15,28
	15,28
	15,28
	15,28

	9
	Rata de rotație a creanțelor
	Venituri totale / Creanțe medii
	ratio
	1,11
	1,11
	1,11
	1,11
	1,11

	10
	Rentabilitatea capitalului propriu (ROE)
	Profit	net	/ Capitaluri proprii
×100
	%
	0,20%
	0,20%
	0,20%
	0,20%
	0,20%

	11
	Rentabilitatea activelor (ROA)
	Profit net / Active totale ×100
	%
	0,19%
	0,19%
	0,19%
	0,19%
	0,19%





[bookmark: _bookmark0]1 Valorile prevăzute în prezenta Scrisoare de așteptări au caracter orientativ și reprezintă niveluri minimale de referință. Indicatorii-cheie de performanță și nivelurile finale de realizare pentru perioada mandatului vor fi fundamentate și propuse de către candidații selectați, prin Declarația de intenție, în conformitate cu prevederile legale aplicabile.

	[bookmark: 8][bookmark: 13]13
	[bookmark: Marja_netă_a_profitului]Marja	netă	a profitului
	[bookmark: Profit_net_/_Venituri_totale_×100]Profit	net	/ Venituri		totale
×100
	%
	0,14%
	0,14%
	0,14%
	0,14%
	[bookmark: 0,14%]0,14%

	
[bookmark: 14]14
	[bookmark: Rata_de_creștere_a_cifrei_de_afaceri_net]Rata de creștere a cifrei de afaceri nete
	[bookmark: (CA_anul_curent_-CA_anul_precedent)_/_CA](CA anul curent - CA	anul
precedent) / CA anul	precedent
×100
	
%
	
2,36%
	
2,36%
	
2,36%
	
2,36%
	
[bookmark: 2,36%]2,36%

	
[bookmark: 15]15
	[bookmark: Rata_anuală_a_profitului_(rata_de_diminu]Rata anuală a profitului (rata de diminuare	a
pierderii)
	[bookmark: Conform_legislației_aplicabile]Conform legislației aplicabile
	
%
	
2,75%
	
2,75%
	
2,75%
	
2,75%
	
[bookmark: 2,75%]2,75%



[bookmark: Politica_de_dividende]Semnificația indicatorilor financiari
· Rata cheltuielilor de capital măsoară nivelul investițiilor realizate de societate;
· Rata lichidității curente măsoară capacitatea societății de a acoperi obligațiile pe termen scurt;
· Lichiditatea imediată reflectă capacitatea de plată imediată;
· Levierul indică gradul de îndatorare al societății;
· Raportul datorie/EBITDA măsoară capacitatea de rambursare a obligațiilor financiare;
· Indicatorii de rentabilitate măsoară eficiența utilizării resurselor societății;
· Indicatorii de rotație măsoară eficiența utilizării activelor, stocurilor și creanțelor.

Indicatori de performanță nefinanciari – operaționali

	Nr. crt.
	Indicator
	Formula de calcul
	UM
	2026
	2027
	2028
	2029
	2030

	1
	Grad de realizare a programului de transport
	Curse	efectuate	/ Curse		programate
×100
	%
	95
	95
	95
	95
	95

	2
	Punctualitatea curselor
	Curse efectuate la timp / Curse totale
×100
	%
	90
	90
	90
	90
	90

	3
	Disponibilitatea flotei
	Vehicule disponibile / Total vehicule ×100
	%
	85
	85
	85
	85
	85

	4
	Gradul de utilizare a flotei
	Km efectuați / Km planificați ×100
	%
	90
	90
	90
	90
	90

	
5
	Număr reclamații soluționate în termen
	Reclamații soluționate		/ Reclamații	totale
×100
	%
	90
	90
	90
	90
	90

	6
	Grad	satisfacție călători
	Răspunsuri favorabile	/	Total răspunsuri ×100
	%
	70
	70
	70
	70
	70



	7
	Timp	mediu indisponibilitate
vehicule
	Ore indisponibilitate	/
nr. vehicule
	ore
	<48
	<48
	<48
	<48
	<48

	8
	Număr	incidente în exploatare
	Total	incidente raportate
	nr.
	≤20
	≤20
	≤20
	≤20
	≤20



[bookmark: c)_Indicatori_privind_politicile_publice]Indicatori privind politicile publice și obiectivele de mediu

	Nr. crt.
	Indicator
	Formula de calcul
	UM
	2026
	2027
	2028
	2029
	2030

	1
	[bookmark: Pondere_vehicule_nepoluante]Pondere	vehicule nepoluante
	[bookmark: Vehicule_electrice_/_Total_flotă_×100]Vehicule electrice / Total flotă ×100
	%
	60
	60
	60
	60
	[bookmark: 60]60

	2
	[bookmark: Reducerea_emisiilor_CO₂]Reducerea emisiilor CO₂
	[bookmark: Diferență_emisii_față_de_anul_de_bază]Diferență	emisii față de anul de bază
	%
	10
	10
	10
	10
	[bookmark: 10]10

	3
	[bookmark: Creșterea_numărului_de_călători]Creșterea numărului de călători
	[bookmark: Diferență_anuală_nr._călători]Diferență anuală nr. călători
	%
	5
	5
	5
	5
	5

	4
	[bookmark: Grad_digitalizare_servicii]Grad	digitalizare servicii
	[bookmark: Servicii_digitalizate_/_Total_servicii_×]Servicii digitalizate
/	Total	servicii
×100
	%
	50
	50
	50
	50
	[bookmark: 50]50

	5
	[bookmark: Accesibilitate_pentru_persoane_vulnerabi]Accesibilitate pentru persoane vulnerabile
	[bookmark: Vehicule_accesibilizate_/_flotă_×100]Vehicule accesibilizate / flotă
×100
	%
	70
	70
	70
	70
	[bookmark: 70]70



[bookmark: d)_Indicatori_de_guvernanță_corporativă]Indicatori de guvernanță corporativă

	[bookmark: Nr._crt.]Nr. crt.
	[bookmark: Indicator]Indicator
	[bookmark: Formula_de_calcul]Formula de calcul
	[bookmark: UM]UM
	[bookmark: 2026]2026
	[bookmark: 2027]2027
	[bookmark: 2028]2028
	[bookmark: 2029]2029
	[bookmark: 2030]2030

	[bookmark: 1]1
	[bookmark: Publicarea_raportărilor_în_termen]Publicarea raportărilor	în
termen
	[bookmark: Raportări_publicate_/_Raportări_obligato]Raportări publicate / Raportări	obligatorii
×100
	%
	100
	100
	100
	100
	100

	[bookmark: 2]2
	[bookmark: Implementarea_măsurilor_de_audit]Implementarea măsurilor de audit
	[bookmark: Măsuri_implementate_/_măsuri_dispuse_×10]Măsuri implementate / măsuri dispuse ×100
	%
	90
	90
	90
	90
	90

	
[bookmark: 3]3
	Grad implementare control	intern managerial
	Standarde implementate	/ standarde	aplicabile
×100
	
%
	
90
	
90
	
90
	
90
	
[bookmark: 90]90

	4
	Participarea administratorilor la
ședințe
	Participări	/	ședințe convocate ×100
	%
	95
	95
	95
	95
	95

	5
	Respectarea obligațiilor	de transparență
	Obligații îndeplinite / obligații	aplicabile
×100
	%
	100
	100
	100
	100
	100





Indicatorii de performanță financiari și nefinanciari vor fi monitorizați periodic de către Consiliul de administrație și autoritatea publică tutelară, pe baza raportărilor trimestriale și anuale.

Nivelurile orientative stabilite pentru indicatorii de performanță reprezintă valori minimale de realizare și vor sta la baza:
· evaluării performanței administratorilor și directorilor;
· aprobării componentei variabile a remunerației;
· monitorizării implementării planului de administrare;
· evaluării gradului de realizare a obiectivelor de politică publică și mobilitate durabilă.

Indicatorii de performanță pot fi actualizați sau completați în condițiile legii, în funcție de evoluția cadrului legislativ, a obiectivelor strategice ale autorității publice tutelare și a condițiilor economice și operaționale în care își desfășoară activitatea societatea.

Performanța societății va fi evaluată pe baza următorilor indicatori principali:

	Categorie
	Indicator de Performanță
	Țintă (Orientativă)

	Financiar
	Gradul de acoperire a costurilor din venituri proprii
	Creștere anuală cu 2%

	Financiar
	Respectarea bugetului de venituri și cheltuieli
	Abatere max. +/- 5%

	Operațional / Calitate
	Gradul de îndeplinire a graficelor de transport (Punctualitate)
	Min. 95%

	Operațional / Calitate
	Numărul de reclamații validate la 10.000 călători
	Scădere anuală cu 10%

	Operațional / Calitate
	Gradul de satisfacție a călătorilor (Sondaj anual)
	Min. 80% calificativ "Bun/Foarte Bun"



IX. Dispoziții finale

Prezenta Scrisoare de așteptări a fost elaborată în conformitate cu prevederile Anexei nr. 1b la Normele metodologice de aplicare a Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, aprobate prin Hotărârea Guvernului nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, precum și ale Ordinul AMEPIP nr. 651/2024 privind stabilirea nivelului minim al indicatorilor de performanță la întreprinderile publice, publicat în Monitorul Oficial nr. 187 din 4 martie 2025.

Documentul reflectă așteptările autorității publice tutelare și ale asociaților privind evoluția și dezvoltarea Societății de Transport Public Zarand Brad TPL S.R.L. pentru perioada mandatului administratorilor, respectiv pentru următorii patru ani, în concordanță cu obiectivele de dezvoltare a serviciilor publice de transport local și regional din Valea Jiului.

Scrisoarea de așteptări se aprobă prin act administrativ al conducătorului autorității publice tutelare, ca parte integrantă a componentei inițiale a planului de selecție pentru desemnarea membrilor Consiliului de administrație.

Scrisoarea de așteptări se publică, odată cu componenta inițială a planului de selecție, în conformitate cu dispozițiile art. 5 din anexa nr. 1 la Hotărârea Guvernului nr. 639/2023, după cum urmează:
· pe pagina de internet a autorității publice tutelare (https://transportbrad.ro);
· pe pagina de internet a S.C. Zarand Brad TPL S.R.L. (zarandtplbrad.ro); 
· pe pagina de internet a Agenția pentru Monitorizarea și Evaluarea Performanțelor Întreprinderilor Publice.

Pe baza prezentei Scrisori de așteptări, candidații aflați pe lista scurtă au obligația de a elabora Declarația de intenție, document care va reflecta viziunea managerială, obiectivele strategice și măsurile propuse pentru dezvoltarea și eficientizarea activității Societății Zarand Brad TPL S.R.L.

